02.12Бьюти-эксперимент: Лактофильтрум ЭКО эринчоқ “бўғирсоққа” ёрдам бера оладими? 07.11Уй шароитида экспресс-детокс 23.10Yaqinlik 31.01Икки ҳафта – парвоз аъло! 31.01Курс тугади: натижа ва таассуротлар\n«Тери юзасида бўлгани, ичкарида ҳам бўлади, ичкарида бўлгани, тез орада юзага чиқади», - дейиди косметологлар. Шунинг учун ҳам ташқи таъсирнинг ўзигина тери соғлом кўринишга эга бўлиши учун етарли эмас. Мазкур масалага ойдинлик киртишда бизга 20 йиллик тажрибага эга косметолог, Украина врач-косметологлар ассоциацияси аъзоси Светлана Гнатюк ёрдам беради.\nОльга Виходченко суҳбатлашди.\nТери муаммосининг асосий сабаби организм ичида бўлса, энг қимматбаҳо крем ҳам ёрдам бера олмайди.\nФранцуз аёллари: «Бурнингиз ёки сийнангиз шакли-шамойили сизга ёқмаса бу катта фоже эмас. Ташқи кўринишингизни бузиши мумкин бўлган энг ёмон нарса - касалманд тери», дейишади. Шубҳасиз, бу борада улар ҳақ! Ахир тери нафақат гўзаллик, балки бутун организм қай ҳолатда эканини билдирувчи тимсол.\nСветлана Васильевна, одатда, мавсум алмашинувини касалликлар авж оладиган палла деб ҳисобланади. Тери соғлигига унинг қандай таъсири бор?\nМавсум алмашинуви ҳар доим организм учун стресс ҳолати десак, хато бўлмайди. Чунки бу пайтда организм янги шарт-шароитга ўрганиши, ҳаво ҳарорати, таомномадаги егуликлар, кундузги ёруғлик вақти (миқдори)нинг ўзгаришига мослашиши лозим бўлади. Мазкур жараёнда инсон организмининг эндокрин, асаб, овқат ҳазм қилиш, сингари қарийб барча тизимлари иштирок этади. Бундан ташқари, ҳаво ҳароратининг ўзгариши тери, сочлар ва тирноқларни озиқлантиришга масъул томирларга салбий таъсир кўрсатади. Қон микроайланиши бузилади ва оқибатда терида тошмалар, терининг қуриши ва тўкилиши кузатилади, терининг ранги “қочиб, жонсизланиб қолади”.\nБу жараёнда шунингдек, таомнома ҳам аҳамиятга эга. Совуқ тушган маҳал организм исиши учун калорияли – қувватли овқатлар талаб қилади, иштаҳа очилади, егуликлар кўпроқ ёғли ва бир мунча қувватлироқ тайёрланади. Бу ўз навбатида – овқат ҳазм қилиш тизимига қўшимча нагрузка дегани. Масумий зўриқишларга эса тери шубҳасиз реакция билдиради.\nДемак, ошқозон-ичак тизими саломатлиги тери саломатлигига боғлиқ деган хулоса чиқади, шундайми?\nШубҳасиз! “Тери – организм ҳолатининг ойнаси” деган ибора бор. Гап шундаки, тери ҳам, ошқозон-ичак тизими тўқималари ҳам, асаб толалари ҳам эмбрионал шаклланиш давридаёқ битта япроқдан шаклланади. Шунинг учун организмимиздаги барча тўқималар ўзаро чамбарчас боғлиқ. Ичаклар фаолиятидаги ўзгариш тошмалар, терида аллергик тошмалар, доғлар ва бошқа қатор муаммоларга сабаб бўлиши мумкин. Реакция типи қатор омилларга боғлиқ: генетик мойиллик, организмнинг ўзига хос хусусиятлари, ҳаёт тарзи, кабилар. “Ингичка узилади”, деган гап бежизга айтилмаган! Терининг юрак, ошқозон сингари муҳим орган экани, унинг ҳам касалланиши ва албатта, даволаш зарур эканини унутмаслик керак.\nТерига зарари тегадиган озиқ-овқат маҳсулотлари ҳам борми?\nОшқозон, жигар, ошқозоности бези ва албатта, тери саломатлиги учун ниҳоятда фойдасиз маҳсулотлар ҳам бор. Таомномада углеводлар, рафинадланган маҳсулотлар, хамир маҳсулотлари, ҳаддан зиёд ширинлик, алкогол кабилар ошқозонда бижғиш жараёнини юзага келтиради. Оқибатда фойдали моддаларнинг ҳазм бўлиши кескин пасайса, аксинча, токсинлар ва бижғувчан маҳсулотлар тўқималар ва томирлар орқали бевосита қонга сўрилиб, бутун организм бўйлаб тарқалади.\nДарвоқе, шамоллашни антибиотиклар билан даволаш ишқибозлари ва саломатлиги нуқтаи назаридан кучли таъсир қилувчи дорилар қабул қилишга мажбур кишиларни огоҳлантирмоқчиман. Ҳойнаҳой, дисбактериоз сизга яхши маълум. Шубҳасиз, бу XXI аср иллати! Ҳозир гап қандай қилиб касаллик чақирувчи бактерияларни ўлдириш устида эмас, балки нормал микрофлорани жойига қайтариш ҳақида кетаяпти. Агар ичакларда лакто- ва бифидобактериялар танқислиги сезилса, бу тери ҳолатида яққол намоён бўлади.\nБундай вазиятда Сиз қандай маслаҳат берасиз?\nБарча тавсиялар индивидуал. Терини даволаш тактикасини белгилашда мижозлардан уларнинг қандай овқатланиши, диспептик характерга эга шикоятлари борми-йўқми, қабзият - ич қотиши ёки аксинча, ҳазм борасида азият чекишларини обдон суриштираман. Жиддий гастроэнтерологик муаммолар бўлмаса, интоксикациядан халос этишнинг ўзи кифоя. Масалан, киши ёғли таом танаввул қилган ёки кўпроқ овқат еб қўйган ёинки бирон бир экзотик таомдан татигандир, шунда булар тошма кўринишида терида реакция кўрсатган бўлса, бир неча косметологик муолажа ва сорбентлар билан даволаш мумкин.\nСорбентлар нимага зарурлиги тўғрисида батафсил сўзлаб берсангиз.\nКосметолгияда адсорб моддалар анча вақтдан буён қўлланади. Олис замонларда кишилар тери соғлом бўлиши учун, организмни муҳим ҳаётий жараёнларига тўсиқ бўладиган шлаклар ва токсинлардан тозалаш лозимлигини яхши билган. Экология, пала-партиш овқатланиш, стресслар алал-оқибат организмнинг шлаклар билан “кирланишига” олиб келади, ичакларда бижғитувчи ва заҳарловчи моддалар йиғилади, ўз навбатида қонга сўрилиб, бутун организмни заҳарлай бошлайди. Энг қимматбаҳо крем ҳам бундай ҳолатда етарли самара бермаслиги аниқ, зеро муаммонинг боши организмнинг ичида. Детокс деган тушунча бор. Ошқозон-ичак тизими, қон, жигар ва умуман организмни тозалашни таклиф этадиган ихтисослашган клиникалар фаолият кўрсатади. Уй шароитида енгил детокс ўтказмоқчи бўлсангиз, сорбентлар айнан сиз учун. Уларнинг номланиши ва турлари анчагина. Мижозларимга одатда, мажмуавий сорбентлар қабул қилишларини маслаҳат бераман. Булар таркибига абсорбловчи моддадан ташқари яна лактулоза ҳам киради. Лактулозани ичакларимиздаги лакто- ва бифидобактериялар кўпроқ хуш кўради. Бу уларнинг ўзига хос озуқаси. Ичакларни шлаклар ва касаллик чақирувчи микрофлорадан тозалашнинг ўзи етарли эмас. Фойдали микроорганизмларни рағбатлантириб туриш алоҳида аҳамиятга эга. Натижада ичаклар биоценози яхшиланади, иммунитет кўтарилади, фойдали моддалар ичак тўқималарига фаолроқ сўрилади.\nАллергик тошмаларда сообентларнинг таъсири қандай?\nТаъсири ва самараси жуда катта ва нимада эканига тўхталаман. Тез ва секин намоён бўладиган аллергик реакциялар бўлади. Баъзи бировларга заррадек модда ҳам зудлик билан таъсир қилиши ва унга қарши кучли аллергик реакция кузатилиши, ҳатто анафилактик шок даражасига қадар бўлиши мумкин. Буни тез аллергик реакция дейишимиз керак. Бундай кишилар бир умр аллергенлардан узоқроқ юриши лозим бўлади. Шу билан бирга секин намоён бўладиган аллергик реакциялар борлигини билиш муҳим. Қандайдир модда организмда узоқ вақт йиғилиб боради ва вақт ўтиши билан тошмалар, қичима ёки бўғма кўринишида ўзини кўрсатади. Айнан мана шу ҳолатларда сорбентлар ёрдамга келади. Улар аллергенлар, токсин, метаболитларни ўзаро бириктириб, организмдан чиқара бошлайди ва бу билан иммун тизимига аллергенларга қарши курашишига кўмаклашади.\nСорбентларни қанча муддат қабул қилиш керак ва улардан қай бири яхшироқ?\nСорбентларни қанча муддат ва қай миқдорда қабул қилиш бемор ҳолатига боғлиқ. Агар терингизда қандайдир муаммолар бўлмаса, профилактика курсини мавсум алмашадиган пайтни мўлжаллаб, йилига икки марта ўтказиш мумкин. Аксина, терида муаммолар бўлса, даволаш муддати индивидуал танланади ва ўртача 2-3 ҳафтани ташкил этади. Нима бўлган тақдирда ҳам, уйдаги дори қутида ҳамма вақт бир қути сорбент тургани маъқул. Кўнглингизга ёқмайдиган, экзотик егулик танаввул қилиб қўйсангиз ёки саёҳатга отлансангиз, бир жуфт таблетка сизни бўлажак муаммодан халос этади.\nАниқ сорбент тўғрисида гапирадиган бўлсак, шахсан мен янги препаратлар авлодини тавсия қиламан. Улар таркибида абсорбловчи моддалар ва лактулоза бўлади. Аввал айтганимдек, детокс самарасидан ташқари улар ичакларнинг соғлом микрофлорасини тиклашга ёрдам беради ва натижа кўнгилдагидек бўлади. Айни пайтда сорбентлар паста, кукун, гель, капсула кўринишида ишлаб чиқарилмоқда. Менга эса таблетка кўринишадигилари маъқулроқ. Уларни дозасини белгилаш осон, ўзингиз билан олиб юриш ва қабул қилиш ўнғайроқ. Мазкур препаратларни қабул қилиш қоидаларини унутманг: овқатгача бир соат ёки овқатлангандан кейин 1-1,5 соат ўтказиб ичилади.\nТерисида муаммо бўлган кишиларга қандайдир пархез тавсия қилинадими?\nСоғлом овқатланиш қоидаларини ҳеч ким бекор қилган эмас ва бу соғлом кишиларга ҳам тааллуқли. Қоидалар оддий ва маълум: камроқ қовурилган ва ёғли, хамир ва шакарли таомлар, кўпроқ клетчаткали, мева ва сабзавотлар, буғда ва димлаб пиширилган егуликлар. Буни пархез ҳам деб бўлмайди, балки соғлом егуликлар, таомлар, десак тўғрироқ бўлади. Пархезларга ҳаддан ташқари ружу қўйиш ҳам фойдадан кўра, аксинча, соғлиққа зарар етказиб қўйиши мумкин. Мисол учун, мунтазам равишда озишга муккасидан кетган аксарият қизларнинг терисида муаммо бўлади. Айниқса, пархез аппаратли муолажалар билан олиб борилганда муаммо жиддийлашади (мезотерапия, антицеллюлит массажлар, миостимуляция ва ҳ.к.). Гап шундаки, ёғ ҳужайралари бузилиш асносида таркибидаги токсинлар ва захирадаги озуқани қонга бевосита сингдиради. Оқибатда умумий ҳолатга путур етади, тери эса турли хилдаги тошмалар билан реакция билдиради. Ҳайрон бўлишингиз мумкин, аммо айнан мана шундай ҳолатларда ҳам сорбентлар ёрдам бера олади. Улар интоксикацияни олади, парчаланаётган овқатлардан организмга етадиган зарарни камайтиради. Биз хасталикларни алоҳида даволашга ўрганганмиз. Мисол учун қайсидир дори таблеткаси бу касалликка, бошқаси эса нариги хасталикка даво. Аммо унутманг, организм яхлит бир тизим ва ундаги барча органлар ўзаро бевосита боғлиқ. Ҳар қандай салбий таъсир, стресс ёки чекиш (айниқса чекиш!), кам уйқу ёки рацион ўзгариши дарҳол тери ҳолатига таъсир кўрсатади. Яхшиямки, буни ўз жойига қайтарса бўлади. Ҳаёт тарзингизни яхшилаш, саломатлигингиз хусусида ўйлаб, тартиб-қоидаларга амал қилиш орқали терингиз соғлигини ҳам тиклай оласиз.\nТерини тозалаш учун қандайдир косметик муолажалар шартми? Нималарни маслаҳат берасиз?\nТашқи тозалаш ҳам зарар қилмайди. Крем таркибидаги фойдали моддалар терининг чқур қатламларига етиб бориши учун, тери ҳужайралари “нафас” олиши керак. Терида излар ёки доғлар қолдирадиган механик тозалаш муолажаларига кейинги пайтларда камроқ мурожаат қилинаяпти. Бугун зарар етказмасдан, аксинча даво бўладиган ва терининг ўзини ўзи тозалашига ёрдам берадиган препаратлар талайгина. Булар сирасига энзим пилинг ва мева кислотали таркибли пилинглар, табиий асосли енгил скраблар, зардобларни киритиш мумкин. Улар билан амалга ошириладиган муолажалар кишига хуш ёқади ва мутлақо безарар.\nТерини ҳар куни тозалаш лозимлигини унутманг. Юз-кўзлардаги пардозни тозаламасдан уйқуга ётманг. Барча мижозларимдан ягона илтимосим – ҳеч қачон совунда ювинманг. Махсус геллар, сут, кўпикдан фодаланиш мумкин, зотан совун таркибидаги қўшимчлар сувдаги минераллар билан аралашган чоғда кўринмас плёнка ҳосил қилиб, тери ҳужайраларини беркитиб қўяди ва унинг “нафас” олишига тўсқинлик қилади.Натижада эса тери қурийди, аллергияга мойиллик ортади, терида таранглашув ҳисси ортади. Юз ювишга бироз кўпроқ вақт ажратсангиз, натижа узоқ куттирмайди. Терингиз соғломлашиб, унинг кўриниши гўзаллашиб сизга миннатдорлик билдиради. Тўғри, тозалагандан кейин албатта терини ҳимоялаш ва намлантириш ҳам аҳамиятга эга. Бунинг учун эса ёш, тери типи ва умуман терингизга мос кремни танласангиз, кифоя.\nСветлана Васильевна, кундалик парвариш учун яна бир неча маслаҳат берсангиз.\nЮқорида айтганларимга қўшимча қилиб, тиниқиб ухланг, демоқчиман. 8 соатлик уйқу – тери саломатлиги учун минимум ҳисобланади. Инсон ухлаганда ва фақат тунда содир бўладиган жараёнлар мавжуд. Бундан ташқари, кремлар ва бошқа косметик воситалар айнан инсон уйқуга кетганида самаралироқ таъсир кўрсатади. Бежизга “Сиз ухлаётганингизда, тунги кремингиз ишлайди” дейишмайди. Мабодо чексангиз, илтимос, зудлик билан ташланг! Никотин – тери учун энг хатарли ва агрессив моддалардан бири. Албатта, камроқ асабийлашинг. Ҳаётга одийроқ нигоҳ билан қаранг, ўзингизни севинг, юз ва баданингиз терисини мунтазам парваришланг ва шунда ҳар қандай ёшда ҳам терингиз гўзал ва мафтункорлигини йўқотмайди!


ВИЛОЯТ ҲОКИМИ КИТОБ ТУМАНИДА САЙЁР ҚАБУЛ ЎТКАЗДИ\nЖараён 29.03.2019 177\nЎзбекистон Республикаси Президентининг 2019 йил 8 январдаги қарори ҳамда 17 январдаги "Аҳоли муаммолари билан ишлаш тизимини янада такомиллаштириш чора-тадбирлари тўғрисида"ги фармони ижроси юзасидан вилоят ҳокими Зафар Рўзиев томонидан ўтказилган сайёр қабулда аксарият муаммолар жойида ҳал этилган бўлса, қолганлари бўйича "йўл хариталари" белгиланиб, тегишли ташкилотлар билан ҳамкорликда ҳал этиш чоралари кўрилди.\nҚайд этиш лозим, фуқароларнинг ҳаётий муаммо ва эҳтиёжларини ҳал этиш, аҳоли билан очиқ, тўғридан-тўғри мулоқотни кучайтириш бугуннинг долзарб вазифаларидан бирига айланган. Ушбу жараён ҳар бир раҳбарга алоҳида масъулият юклаб, халқ дарди билан яшаш, муаммоларга ечим излашга ундайди.\n2 мингга яқин фуқаро ва мутасадди ташкилот вакиллари иштирок этган қабул давомида ҳар бир мурожаат атрофлича кўриб чиқилиб, эътирозли ҳолатлар бўйича ҳокимлик, масалага дахлдор бошқарма, ташкилот ва корхоналар раҳбарларига тегишли топшириқлар берилди.\nШу асосда ногиронлиги бўлган 40 кишига ногиронлик аравачаси, қўлтиқтаёқ, ҳасса, эшитиш мосламаси, ижтимоий ҳимояга муҳтож фуқароларга телевизорлар, бошқа уй-рўзғор буюмлари, озиқ-овқат маҳсулотлари берилди. 50 кишига тиббиёт муассасаларига йўлланма берилиб, Давлат хизматлари маркази томонидан паспорт, гувоҳнома олиш, мулкка эгалик ҳуқуқи каби масалалар бўйича 60 дан ортиқ хизмат кўрсатилди. Шу куни Китоб тумани Бештерак маҳалласида яшовчи 115 ёшли Умида ая Холмуродовага ҳам ногиронлик аравачаси ва совға-саломлар топширилди.\nАсли наманганлик Ғофур Умрзоқов Китобнинг Бештерак қишлоғига келиб, бу ерда қуёнчилик билан шуғулланишни мақсад қилган. Қисқа муддатда қуёнлар сони 500 дан ошиб кетган. Бироқ уларни боқиш учун етарли майдон йўқлиги анча қийин ҳолатни юзага келтирган. Ва иложсиз қуёнлар сотиб юборилган, айни пайтда 75 та қуён қолган, холос. Ғофур Умрзоқов ҳоким олдига шу масалада ёрдам сўраб келган.\n- Вилоят ҳокими томонидан тегишли масъулларга ер ажратиш бўйича топшириқлар берилди, - дейди фуқаро. - Муаммо ижобий ҳал этилса, фаолиятни кенгайтириб юбораман. Ҳар ҳолда етарлича тажрибам бор.\nЭътиборли жиҳати, аксарият аҳоли вакиллари томонидан нафақат ўзи ёки оиласига тегишли, балки маҳалла, туман ижтимоий ҳаёти билан боғлиқ 615 та масала ўртага ташланди. Хусусан, Боғбон қишлоғида яшовчи С.Муҳаммадиев ва бошқалар қишлоқда кўприк, мактабда эса спорт зали қуриш бўйича мурожаат қилишди. Бу масала шу йилнинг иккинчи ярмидаги дастур асосида ўз ечимини топадиган бўлди.\nМатмонлик Ражабали Турдиевнинг шикояти қишлоқда замон талабларига жавоб берадиган шифохона йўқлиги хусусида.\n- Қишлоғимизда 500 хўжаликда 2200 дан зиёд киши истиқомат қилади, - дейди меҳнат фахрийси. - Қишлоқ аҳли учун хизмат кўрсатадиган дўхтирхона шу вақтгача гоҳ магазинда, гоҳ ўрмон хўжалиги биносида фаолият кўрсатди. Ҳозир дўхтирлар бир кишининг "времянка"сида турибди, агар эгалари келадиган бўлса, улар яна кўчишига тўғри келади. Ҳолбуки эски мактаб ўрнида замонавий шифохона қурса бўлади. Бугун шу ҳақда вилоят ҳокимига айтгандим, керакли топшириқлар берилиб, муаммо тез орада ҳал бўлиши маълум қилинди.\nАлбатта, халқ билан мулоқот ҳудудлардаги мавжуд вазиятни пухта таҳлил қилиш имконини бериши билан ҳам аҳамиятлидир.


Маркир. бирки ''A250.0-A259.7'', WMB, вертик., 100 бирок\nМаркир. бирки ''12,A1,A2,24...'', WMB, вертик., 100 бирок\nМаркир. бирки ''A1, A1, A2 ...'', WMB, вертик., 100 бирок\nМаркир. бирки ''IIN,IIN,.'', WMB, вертик., 100 бирок\nМаркир. бирки ''A1,A2,A1,A2,RL,...'', WMB, вертик., 100 бирок


MINI сурилувчи рулли хэтчбек тақдим этди\n00:08 / 17.06.2016\nMINI автомобиль маркаси унга эгалик қилувчи BMW компаниясининг 100 йиллиги шарафига Vision Next 100 деб номланган концепт-кар яратди. Футуристик хэтчбек автоном бошқарувга тизими, электр двигатель ва сурилувчи рул билан жиҳозланди.\nМодель ўз ўлчамларига кўра 1959 йилда ишлаб чиқарилган илк MINI хэтчбегига максимал даражада яқинлаштирилди ва марка дизайни кейинги 100 йил ичида қандай ривожланишини кўрсатишга чорланган. Vision Next 100’нинг ўзига хос жиҳатлари тўлдирилган реаллик тизими ва сунъий онгга эга интерьер бўлди, у ҳайдовчининг дидига мос ҳолда созланиши мумкин.\nРулдан чап томонда Inspire Me ("Мени илҳомлантир") деган ёзуви бўлган тугмача бўлиб, унга босиш билан концептнинг сунъий онги ёқилади.\nАгар Vision Next 100 тўғри йўлни кўрса ва ҳайдовчи тезлашишга тайёрлигини "ҳис қилса", унда у ҳайдовчига John Cooper Works деб номланган "спорт" режимига ўтишни таклиф қилади. Ҳайдовчига машинани бошқариш жонига тегса, у автопилотни ёқиши, рул чамбарагини олд панел марказига суриб, ўриндиқни орқага тушириб, оёғини узатиб олиши мумкин. Автопилот ёқиқ бўлганда педаль узели ҳам ўзининг жойлашишини ўзгартиради.\nMINI Vision Next 100’нинг узунлиги 3620 мм ни ташкил қилади, бу энг биринчи MINI’дан 560 мм га узун ва ҳозирги авлоддаги MINI’дан 270 мм га қисқароқдир.\nКонцептнинг яна бир ўзига хос жиҳати интерьери бўлиб, уни безашда қайта ишланган пластик ва алюминий, жез, базальт ва целлюлоза ўлланган. Келажакда Vision Next 100’га ўхшаш MINI машиналари мижозларга салонни ўзига мослаш бўйича кенг имкониятлар таклиф қилади.\nMINI прототипи BMW концерни ўзининг 100 йиллигига тайёрлаган учинчи концепт бўлди. MINI билан бир вақтда Rolls-Royce концепт-кари пайдо бўлди, 2016 йил мартида эса немис маркаси BMW Vision Next 100 прототипини намойиш қилганди.


ТАСВИРДАН ОТИЛИБ ЧИҚҚАН АЙҒИР\nОта... Шу отимиз учадими?\nУчинчи Ярим подшоҳ\nНиҳоят, 1884 йили январда олий ҳукмдор Александр III губернатор генерал-лейтенант Михаил Григорьевич Черняевни Туркистондан Русияга чақириб олади. Ўта такаббур ва жоҳил ҳарбий қўмондоннинг аҳмоқона хаттиҳаракатлари ўзининг бошига етди. У калтабинлиги туфайли Тошкент оммавий кутубхонасини тарқатиб ва давлат бошқарув тизимига ўзбилармонлик билан бир қанча ўзгаришлар киритиб, Русия салтанатининг Туркистонни абадий қулликда тутиш режалари амалга ошишига қаттиқ зарба бериб қўйганди. Унинг ўрнига 1884 йили 21 февралда генерал адъютант Николай Оттонович Розенбах (1836 – 1901) Туркистон генерал губернатори этиб тайинланади. Бу учинчи ярим подшоҳ Туркистон ҳарбий округи қўшинлари бош қўмондони ҳам эди. Салафи хатоларини тузатиш генерал Н.О. Розенбах зиммасига юкланганди. Бу ишимизда унинг фақат Тошкентдаги тарқатиб юборилган Туркистон кутубхонасига муносабатини эслаб ўтяпмиз. Ўша даврдаги рус муаллифлари ҳам албатта бу ҳодисага эътибор қаратишган. Улар Н.О. Розенбах бу масалага алоҳида масъулият билан ёндашгани, содир этилган нохуш ишлардан қаттиқ афсуслангани ва инсон тафаккурининг олий маҳсули бўлмиш ушбу кутубхонани тиклагани тўғрисида ёзади.\nОтдан тушиб, эгардан тушмаган генерал\nЗобит А.А. Семёнов 1885 йили «Новости» газетаси ва «Journal de St.Petersbоurg» журналида генерал Черняев Туркистон кутубхонасини буткул яксон қилгани тўғрисида мақола эълон қилади. Шу йилнинг ўзидаёқ, аллақачон отдан тушган генерал мазкур мақолага шошилиб жавоб хати ёзади ва жон-жаҳди билан ўзини оқлашга уриниб, Туркистонда «далани турли ёввойи ўтлардан тозалагани»ни тушунтиради. Генералнинг мазкур жавоб хати 1885 йили 11 ноябрда «Новом Времени» газетасида чоп қилинади.\nТалончи ва уй Эгаси\nБу ҳодиса қадимги ривоятларда ҳикоя қилинадиган уйга ўғри кирганда унга қарши чиққан уй эгаси воқеасидан заррача фарқ қилмайди. Ўғри кўплаб хонадонларни талаб, шипшийдам қилишда жуда катта тажриба орттирган, кучга тўлиб тошган эди. Сезиб қолса, сира иккиланмай уй эгасини ўлдирарди.\nБу ҳикояда ўғри тушган уй – Туркистон эди. Уй эгаси – Жўрабек додхоҳ; талончи ўғри – Ярим подшо генерал фон Кауфман эди. Дунёда ҳар бир шахс тарихни ҳикоя қилганда ўз сўзи ва тасаввури доирасида гапириб беради. Биз ҳам бу хусусиятдан холи эмасмиз. Туркистон забт этилишининг «20 йиллиги», «30 йиллиги», «50 йиллиги»... сингари «йилликлар» салтанатда тантанавор ва кенг нишонланганда, жангларда маҳаллий аҳолини даҳшатга солиб, қирғинлар уюштиргани учун талончилар «Авлиё Георгий», «Авлиё Анна», «Авлиё Станислав», «Авлиё Владимир» каби орденлар билан шарафланганда нега мен воқеани ҳатто, сўзлай олмайман?! Ҳикоя қилишга киришгунимча ҳеч бўлмаганда уни ўз номи билан атаб, айтиб кўрай! «Талончи ва уй Эгаси»...\nГенерал Жўрабек кутубхонаси\nГенерал фон Кауфман Туркистонга келиш олдидан Император фанлар академияси, Император рус жуғрофлари жамияти, Халқ таълими вазирлиги қошидаги олимлар ишлари бўйича Департаментдан Тошкентда кутубхона ташкил этиш учун китоблар йиғганини олдинги мақоламизда сўзлагандик. Бу иш истибдодни узайтириш ва зулмни мустаҳкамлаш йўлида амалга оширилаётган бўлишига қарамай, келажак тадқиқотчилар учун қисман хайрли томони ҳам бор эди. Кутубхона шаклланиши шу ҳаракатлар билан чекланиб қолмаганди. Энди бу йўналишдаги ишлар Туркистоннинг ўзида бошлаб юборилди. Аммо улар анчагина аянчли ва фожиали эди.\nГенерал фон Кауфман 1868 йили Самарқандни истило қилади. Бироқ Самарқанд осон таслим бўлиб, душман қўлига енгилгина ўтиб қолмайди. Туркистон ватанпарварлари уни душманга бериб қўймаслик учун 1870 йилга қадар қуролли қаршилик кўрсатади. Бу курашда амир Музаффарнинг ўғли Абдумалик тўра, Китоб ва Шаҳрисабз беклари Жўрабек ҳамда Бобобек додхоҳлар эл орасида шуҳрат қозонади. Улар бу урушда Украина, Булғория, Сербия, Кавказ ва Туркияда салкам бир асрдан буён урушиб, замонавий жанг усулларини мукаммал эгаллаган, катта тажриба тўплаган ва энг замонавий қуроллар билан таъминланган қудратли ёғийга тўқнаш келганди. Охир-оқибат чор қўшини ғалаба қозонади ва Самарқанд тўлиқ душман тасарруфига ўтади.\nҚаршилик ҳаракати қайта такрорланишидан чўчиб, генерал губернатор қўшини Китоб ва Шаҳрисабзга юриш бошлайди. 1870 йили 14 августда бу икки қадимий вилоят истило қилиниб, ҳудудда Русия давлати назорати ўрнатилади. Китоб ва Шаҳрисабздаги саройлар, қадимий тарихий ёдгорликлар, меъморий обидалар, карвонсаройлар бир неча кун рус қўшинлари томонидан таланади. Улар қаторида кутубхоналар ҳам талон-тарож қилинади.\nТадқиқотчи Б.В. Лунин ёзади: «1871 йили Петербургдаги Император кутубхонаси шарқ қўлёзмалари бўлимига 97 жилд қўлёзма совға қилинади. Уни кутубхонанинг фахрий аъзоси Туркистон генерал губернатори К.П. фон Кауфман келтирган эди. Бу китоблар Китоб беклиги маркази Китоб қалъаси истило этилганда бек саройи кутубхонасидан мусодара қилиб олинган эди».\nМуаллиф таъкидлаётган мазкур китоблар Жўрабек додхоҳ кутубхонасининг кичик бир бўлаги эди. Мусодара қилинган китобларнинг катта қисми Туркистон оммавий кутубхонасига топширилганди. Ундаги «Осиё ва Туркистон бўлими» шу тариқа талончиликлар орқали шаклланади.\nЖўрабек ва Бобобек додхоҳ мағлуб бўлгач, юртдан чиқиб кетишга уринади. Бироқ қўлга олиниб, Тошкентга келтирилади. Унинг маърифати, дунёқараши кенглиги, ҳарбий-сиёсий истеъдоди душманни ҳайратлантиради. У узоқ йиллар Туркистон губернаторлигида таржимон вазифасини бажаради, хизматлари ва илми эвазига генерал унвонига сазовор бўлади. Умрининг охиригача ўз миллати манфаатларини ҳимоя қилади ва 1905 йили сирли равишда ўлдирилади.\nГенерал фон Кауфман кутубхонаси тўлдирилиши учун генерал Жўрабек кутубхонаси таг-туги билан йўқ қилиб ташланган эди.\nЧалғучи ва Қўбиз\nБирдан сатрлар бўйсунмай қўйди. Ҳали улар ортида сафининг охири кўринмайдиган воқеалар турибди, ахир. Ҳикоя тўхтайди... Шу пайт, Дунё хатти-ҳаракатларингни кузатиб турганини сезиб қоласан. П.И. Лерх, А. Семёнов, В. Вяткин, А.Л. Кун, Н.Н. Пантусов, В.В. Бартольд... барчаси зерикарли. Бирламчи манбалар, тарихий ҳужжатлар талабалик даврлардаги тасаввурни парчалаётир.\nУлар босқинчиларнинг ҳақиқий қудратли жангчилари эди. Уларнинг Туркистон ҳақидаги асарларида Русия салтанати мадҳи жаранглаб туради. Улар моҳир чалғучилар эди, бироқ қўбиз куйларини билишмасди.\nТарихчилар ушбу ҳодисага дуч келса, уни «Дукчи Эшон қўзғолони» ёки «Андижон қўзғолони» деб атаган бўларди ва тафсилотини: «Андижон уездининг Мингтепа қишлоғилик Муҳаммад Али халфа Собир ўғли раҳбарлик қилган исён», деб бошларди. Россия ва Туркистон қўшинлари ўртасида қарийб 23 йил давом этган қонли урушда (Оқ мачит 1853 йил 28 июль – Қўқон 1876 йил 19 февраль ) босқинчилар ғалаба қозонди. Мамлакат том маънодаги бегоналарга қарам бўлиб қолди. Маҳаллий аҳоли қарийб барча ижтимоий ҳуқуқлардан маҳрум этилди. Миллий, диний қадриятлар таҳқирланди. Чорак асрда иқтисодиёт тўлиқ босқинчилар манфаатига бўйсундирилди. Миллатнинг маънавий ва моддий аҳволи мисли кўрилмаган инқирозга юз тутди. Туркистон йилдан-йилга Русия салтанати саноатининг хом ашё базасига айланиб борди.\nБу пайтда ҳамманинг кўз ўнгида ҳукмрон миллат вакилларининг алоҳида имтиёз ва ҳуқуқлари ортиб бораверди. Мамлакатдаги серҳосил экинзорлар Россиядан кўчириб келтирилган деҳқонларга бўлиб бериларди.\nПичоқ суякка етиб қадалганди. 1898 йили 17 май куни Муҳаммад Али эшон халқни мустамлакачиларга қарши қўзғолонга бошлайди. Чор қўшини билан тўқнашув содир бўлади. Бироқ тиш-тирноғигача замонавий аслаҳалар билан қуролланган чор қўшини исёнчиларни тор-мор қилади.\nБугунги ўқувчи бу воқеаларни яхши билади. Мазкур ҳодисада бизнинг диққатимизни Туркистон оммавий кутубхонасига тегишли лавҳалар тортди. Мағлуб этилиб, ҳибсга олинган Дукчи Эшоннинг бой кутубхонаси бор эди. У мусодара қилинади ва 197 жилд қўлёзма китоб, бир қанча ҳужжатлар Туркистон оммавий кутубхонасига келтирилади. Қимматли қўлёзмаларнинг қолган қисми Русияга жўнатилади. Қўзғолончи кутубхонасининг биринчи воқеаси шундай якун топади.\nСурат ва Айғир\nБу тасвирни бирор мусаввир ҳали қоғоз ё матога туширмаган. Кўплари уриниб кўрган. Камолиддин Беҳзод ҳам. Ҳеч бирида Айғир қоғоз ё матони йиртиб, воқеалар шовқини, замбараклар гумбури, милтиқ ўқларининг визиллаши, таланаётган кутубхона, юрт учун жонини фидо қилаётган жангчи аскарнинг сўнгги лаҳзадаги ҳолати билан тасвирдан ташқарига чиқиб келмаган. Биз кўриб турган манзараларда шу воқеа содир бўлаётир... Уларнинг ҳеч бири тасвирда қолгиси келмаяпти. Улар қадимий шиддат билан томошабин кўксига кўчиб ўтади ва унда яловли ҳикояга айланади.\nУнда энди сен ҳам иштирок эта бошлайсан. Оёғингни ота Туркистон маҳкам тутиб турибди. Душман энг замонавий қуроллар билан рўпарангда... Салкам икки аср олдин бошланган жанг ҳозир ҳам давом этаётир. Бу жангда ҳатто, муаззам соҳибқирон Чингизхон енгилмас қўшини билан бизнинг қароргоҳга келиб қўшилади. Суратни йиртиб чиқаётган Айғир биз илгари кўриб ўрганиб қолган барча воқеаларни тўзғитиб юборди.\nТуркистон оммавий кутубхонасининг навбатдаги ҳикоясига бу манзарани сира четлаб ўтиб бўлмайди.


Эҳтиёт бўлинг: энг оммабоп мессенжер орқали файлларингизни ўғирлаш йўли топилди! - Terabayt.Uz\nКейинги пайтларда WhatsApp мессенжери обрўсини туширадиган хабарлар кўпайиб қолганини пайқагандирсиз. Унинг хавфидан ҳатто БМТ раҳбарияти ҳам огоҳлантирган!\nЭнди эса унинг компьютер ва ноутбукларда қўллашга мўлжалланган WhatsApp Desktop иловасининг ҳимоясида яна бир камчилик топилди. Маълум бўлишича, Windows ҳамда macOS тизимли қурилмаларга ушбу дастур орқали хакерлар кириб, унинг ичидаги файллардан бемалол фойдаланишлари ва уларни ўғирлаб олишлари мумкин экан.\nУшбу ҳимоя туйнугини топган PerimeterX мутахассиси бировнинг компьютерига кириб, файлларни ўқиш жараёнини кўрсатиб берган. Ушбу усулдан фойдаланиш учун қурбон томон WhatsApp for iPhone мобил иловасини ҳамда WhatsApp Desktop дстурини ўзаро боғлаши керак бўлар экан. Қизиғи шундаки, WhatsApp дастурчилари компьютердаги дастурнинг ишлаши учун унинг смартфон билан боғланишини мажбурий қилиб қўйишган. Аслида бу унинг хавфсизлигини ошириши керак эди, лекин амалда аксинча – хакерлар учун йўл очиб берар экан.\nБундан хабар топгач, мессенжер маъмурияти ҳимоядаги ушбу тирқишни бартараф этиб янгиланиш чиқарди. Агарда сиз ҳам WhatsApp Desktop ишлатадиган бўлсангиз, тезда уни сўнгги версиясига қадар янгилаб олишни тавсия этамиз.\nЎҚИНГ: Смартфонингиздаги 19 та хавфли илова: Facebook, Messenger, Shareit...\n#WhatsApp #ахборот хавфсизлиги #иловалар #интернет хавфсизлиги #кибер хавфсизлик #маслаҳат #WhatsApp Desktop


Эртага Ер яқинидан хавфли астероид учиб ўтади. У парвоз траекторияси сабабли сайёрага хавф туғдириши мумкин.\nТОШКЕНТ, 14 фев – Sputnik. Эртага, 15 февраль куни Ерга бир километр бўлган ўлчамли астероид яқинлашади, деб хабар қилди NASA.\nХабарда айтилишича, шу куни улкан астероид сайёрамиз минимал яқинликда ўчиб ўтади. Самовий жисм Ердан 5,8 миллион километр масофада бўлади. Астероид соатига 57 минг км тезликда ҳаракатланади.\n163373 рақамли астероид ўлчамлари 440 дан 990 метрни ташкил қилади, 1995 йил 23 октябрда аниқланган. “Аполлон” гуруҳига кирувчи улкан астериод – унинг парвоз йўли ер орбитасидан кесиб ўтиши туфайли, хафли ҳисобланади.\nТаъкидланишича, кейинги сафар бу астероид 2075 йилда Ер яқинидан ўчиб ўтади.


«Тожик-хитой тоғ-саноат компанияси»нинг 20дан ортиқ ишчиси COVID-19га чалинди\n«Тожик-хитой тоғ-саноат компанияси»нинг 20дан ортиқ ишчиси COVID-19 коронавирусига чалинди, дея хабар беради Хитойнинг “Шарқ макони” расмий веб-сайти. Компания Хўжанддан 90 километр узоқликда жойлашган.\nСайт маълумотига кўра, COVID-19 га чалинганларнинг 17 нафари ХХР фуқороси, 6 нафари эса маҳаллий аҳоли вакилларидир.\n«Тожик-хитой тоғ-саноат компанияси»нинг ходимлари коронавирусга чалингани 28 май ва 2 июн кунлари тасдиқланди. Беморлар орасида - компания бош директорининг ўринбосари ҳам бор, аммо расмийлар буни тасдиқламади ва шу билан бирга инкор ҳам қилмади, дея хабар беради «Шарқ макони». Хитойлик ишчиларнинг сўзларига қараганда, ошпазлардан бири коронавирусга чалингани боис ишчилар ошхонаси ёпилган.\nСайтнинг таъкидлашича «Тожик-хитой тоғ-саноат компанияси»нинг кўплаб ишчи ва ходимлари коронавирусгатест натижаларини кутмоқда. Компанияда 3 минг киши ишлайди, уларнинг 1100 нафари Хитойдан келган ишчи ва мутахассислардир.\n24 май куни Душанбега махсус рейс билан Хитойнинг Шэньсивилоятидан бир гуруҳ вирусологлар келди. Улар «Тожик-хитой тоғ-саноат компанияси»нинг хитойлик ходимларини текширувдан ўтказдилар, уларнинг кўпчилиги айни шу вилоятдандир. ХХР фуқорларининг сўзларига кўра, улар ўзларида коронавирус аломатларини сезишган, аммо тожик шифокорлари олган анализларнинг ҳаммаси салбий натижани кўрсатган.\nБундан аввалроқ, 20 май куни ОМОН жангчилари исён кўтарган «Тожик-хитой тоғ-саноат компанияси»нинг ходимларини отишма билан бостирган эди. Хитой сайтининг хабар қилишича, 40 га яқин хитойлик ишчи жароҳат олди, улардан беш нафарининг жароҳати оғирдир. Ўшанда ишчилар маош кечиккани учун норозилик билдиргани борасида хабар тарқатилган эди.\nБироқ хитойлик ишчиларнинг норозилигига биргина маошнинг кечикиши сабаб бўлмаган эди. Аввалроқ Хитой сайтига интервью берган ишчилар 8 май куни Хэнань вилоятидан келган хамкасблардан айрилиб қолганликлариниайтишди. Ўшанда расмийлар ишчи ошқозон ичак касалликлари туфайли вафот этганини айтишди, бироқ хитойлик ишчиларнинг фикрича ҳамксблари COVID-19дан вафот этган. Улар шунингдек бир неча ҳамкасблари коронавирусга чалинганидан хавотир олмоқда, чунки улар етарлича дори-дармон билан таъминланмаган ва етарлича даволанмаяпти.\n«Уларни Хитойга қайтариш ва зудлик билан шифохонага ётқизиш керак, чунки Тожикистон соғлиқни сақлаш тизими паст даражада», - дейди исёнкорлар вакили.\n“Шарқ макони” сайти компания ишчиларига таянган ҳолда хабар беришича, 24 май куни эрталаб ходимлар билан Тожикистон ташқи ишлар вазирлигининг ходимлари учрашган. «Биз маошларимизнинг маълум қисмини олдик ва ватанга қайтишни кутаяпмиз», дея маълум қилди ишчилар.


В Джизаке развивается экотуризм\nсана : 25-09-2017 / Экотуризм\nВ настоящее время в большинстве стран мира экотуризм является одной из отраслей, приносящих весомый доход в национальную экономику. По сведениям Всемирной туристской организации, доход от этой отрасли составляет несколько триллионов долларов в год.\nсана : 25-09-2017 / Экология\nИнсон яшар экан, доимо баҳри муҳит ҳамда соғлиқ ҳақида қайғуради. Шарқ халқларининг ғоят қадимий тарихий-маданий ёдгорлиги "Авесто" китобида таъкидланганидек, "…Замин асли она. Унинг ҳар бир унсури оналикнинг ўлмас достонини тараннум этади. Бағрида етиштирилган\nсана : 25-09-2017 / Саломатлик\nЯқиндa ўғлим "тепки” кaсaллиги билaн oғриди. Шифoкoрлaр кaсaллик aсoрaтлaнсa, бепуштликкa oлиб келиши мумкинлигини aйтишди. Ўғлимнинг мoяклaри шишгaнди. Рoстдaн ҳaм у келaжaкдa бефaрзaнд бўлиб қoлиши мумкинми?\n«Нега у иш жойида эмас?» — Андроповдан қолган касаллик\nсана : 25-09-2017 / Жамият\nСобиқ Совет давлатида антиқа бир удум сақланиб қолган эди: сайланган раҳбар умрининг сўнгги дақиқаларигача фаолият олиб боради. Унинг мотам маросимини ташкил этиш комиссиясига бошчилик қилган шахс кейинги раҳбар бўлган.\nсана : 25-09-2017 / Ҳуқуқ\nТўлқин Алишев Ғаллаорол туманида туғилган. Маълумоти ўрта. Икки нафар фарзанднинг отаси. Муқаддам жиноят содир қилиб, тўғри хулоса чиқаришнинг ўрнига қинғир ишга яна қўл урганлардан.\nсана : 23-09-2017 / Мақолалар\nШошиб турибман. Ишхонага камералар қўйилган. Кеч қолмаслик учун такси ушлаш керак. Аксига олиб охирги вақтда киракашлар… хуллас, тушундингиз. Бетоқатлигимнинг сабаби шу.\n«Боламиз кимга ўхшаркан-а?»\nсана : 23-09-2017 / Оила сирлари\nОилада янги чақалоқнинг дунёга келиши шубҳасиз қувончли воқеа. Янги меҳмонни қарши олган қариндош-уруғ, яқинлар борки, боланинг кимга ўхшашини муҳокама қилишади: «Буни қаранг, бурни худди дадасиникига ўхшабди, қош-кўзининг қоралиги онасига тортган бўлса керак. Қаерларидир бобосига ҳам\nсана : 23-09-2017 / Саломатлик\nБиз ўзаро мулоқот чоғи "эфир” деган каломни тез-тез тилга оламиз. У аслида юнонча "aither” сўзидан олинган бўлиб, турли маъноларда ишлатилади.\nЭридан буйрагини аямаган аёл қисмати...\nсана : 23-09-2017 / Жамият, Ибратли воқеалар\nИши юришмай, яхши пул тополмай қолган, соғлиғини йўқотиб, ногирон бўлиб қолган эрларни ташлаб кетган аёллар қанча!\nМобил телефон ўғрилари “тизими”га қачон барҳам берилади?\nсана : 23-09-2017 / Ҳуқуқ\n...Ўғирланганига бир соат бўлмасдан киссавурларнинг "телефон тузатувчи” шериклари уни "сотувга тайёр” қилиб қўйишганди!


кунларда жаҳон савдоси қоидалари «де-факто амал қилишни тўхтатади», деб ёзади «Der Spiegel» нашри. Нашрнинг таъкидлашича, бунга АҚШнинг хатти-ҳаракатлари ортидан ... таъкидлашича, бунга АҚШнинг хатти-ҳаракатлари ортидан Жаҳон савдо ташкилоти (ЖСТ)нинг апелляция органи фаолияти тўхтатилиши сабаб бўлади. ...\nсиқиб чиқармоқда. Бунда Москвага АҚШ босимидан жабр кўрган савдо ҳамкорлари кўмаклашмоқда. Дедолларизациядаги яна бир ютуқ — Анқара ... Новости» маълумот беради.Рубль ва лира учунҲозир 70 фоизгача жаҳон савдо операциялари долларда амалга оширилади, бироқ Америка валютасининг ...\nПрезидент фармони: cавдо ва хизмат кўрсатишда виртуал кассалар жорий этилади\nсавдо ва хизмат кўрсатиш соҳасидаги ҳисоб-китоблар тизимига замонавий ахборот технологияларини жорий қилиш ҳамда ушбу соҳада жамоатчилик назоратини ... тўғрисида Президент Фармони қабул қилинди. Фармонга кўра, савдо (хизмат кўрсатиш) шохобчаларида аҳоли билан амалга оширилган ҳисоб-китоблар ...\nСамарқанддаги «SINO» заводи «ноль» қийматда савдога қўйилди\n«SINO» АЖ давлат акциялари инвесторларга «ноль» харид қиймати бўйича савдога қўйилди. Бу ҳақда Ўзбекистон Республикаси Давлат активларини бошқариш ... вилоят ҳокимлигида, Кўксарой майдони 1-уйда очилади. Танлов савдоси нимадир сабаб билан белгиланган куни бўлиб ўтмаса, такрорий танлов ...\nТрамп Туркияни имтиёзлардан маҳрум этди\nДональд Трамп Туркияни Бош преференциялар тизими (GTS) доирасида савдо имтиёзига эга ривожланаётган мамлакатлар рўйхатидан чиқарди. Бу ҳақда ... божларсиз кирита олади. Дональд Трамп Туркия ва Ҳиндистонни савдо имтиёзларидан маҳрум қилиши ҳақида 4 март куни АҚШ Конгрессига маълум ...\n«Гуруч ўйини»: Хитой АҚШга ён бердими?\nхабарида. Доим ёпиқ бўлган Хитой гуруч бозори 2001 йили у Жаҳон савдо ташкилотига аъзо бўлганидан сўнг импорт учун очилди, бироқ икки ўртада ...\nДунё автомобиль бозорининг эгалари кимлар? (инфографика)\n«Visual Capitalist» энг йирик автомобилсозлик компанияларини солиштирди.\nHTC компанияси қуламоқда: смартфонлар савдоси 68 фоизга тушиб кетди\nкунларни бошидан кечирмоқда. Июнь ойида компаниянинг смартфонлар савдоси 68 фоизга тушиб кетди. Бу ҳақда «Ferra.ru» хабар бермоқда.Бу кўрсаткич ... HTCнинг харидорлари йилдан-йилга камайиб бормоқда.Июнь ойида савдо тушуми 72 миллион доллар атрофида бўлди. Ўтган йилнинг худди шу даврида ...\nТошкентда экобозор очилди\nҳар куни 6:00 дан 23:00 гача маҳсулотларнинг аҳоли учун чакана савдоси йўлга қўйилади. Тунги соат 12:00 дан тонгги 6.00 гача эса улгуржи ... йўлга қўйилади. Тунги соат 12:00 дан тонгги 6.00 гача эса улгуржи савдолар бўлиб ўтади. Экобозорда 400 дан ортиқ расталар мавжуд. Бу ерда ...\nОсиё тараққиёт банки ва АТ «Алоқабанк» Ўзбекистонда савдо соҳасини ривожлантириш бўйича ҳамкорлик қилади\nтараққиёт банки (ОТБ)нинг савдони молиялаш дастури ва АТ «Алоқабанк» ўртасида Ўзбекистонда савдони ривожлантиришга кўмаклашиш ва кредитлар ажратиш бўйича келишув имзоланди. ... ўринбосари Ҳасан Раҳматов томонидан имзо қўйилди. «Ўзбекистонда савдони ривожлантиришга кўмаклашиш, жумладан кичик ва ўрта бизнес субъектларини ...


Отабек Умаровнинг авариядан кейинги илк оилавий сурати эълон қилинди — Sof.uz\n15.05 17:32 2459 Ўзбекистон\nПрезидент Шавкат Мирзиёевнинг кичик қизи Шаҳноза Мирзиёева ўз инстаграмида турмуш ўртоғи – Отабек Умаров ва қизи билан бирга тушган расмини эълон қилди.\n«Бу ҳаётда оила ва унинг тинчлигидан муҳимроқ ҳеч нарса йўқлигига кўп маротаба амин бўлганман. Суйган инсонларим ёнимда, тани-жонлари соғ, ўзлари хурсанд бўлиб юришлари мен учун – ҳақиқий бахт. Ўз бахтимни улар бахтида кўриб, ҳис қилиб тураман. Ҳаёт сени синовларга солганда, азиз инсонинг умри хавф остида қолганда, бу бахт қадрини яна ҳам чуқур ҳис этаркансан киши. Синовлар одатий турмушингни алғов-далғов қилиб, илгари эътибор бермаган, аҳамият қилмаган ҳаётнинг қоронғу ва қўрқинчли тамонлари билан юзма-юз қилар экан. Сен кутган ёрдам Яратганга сажда, ҳам яқинларинг кўмагида экан.\nҲа, бизнинг холатимизда қўллаб-қувватлаш кучли бўлди. Бу куч ортидан биз куч олдик, иродали бўлдик.\nАзиз ва ҳурматли Дўстларимиз! Ёрдамингиз учун сизларга катта раҳмат.\nБугун, азиз инсонимнинг туғилган кунида, мен фақат бир нарсани айтмоқчиман: Парвардигор сизни асрасин, соғ-саломат ва бахтли бўлинг, агар сиз бахтли бўлсангиз, мен ҳам бахтли бўламан, бизнинг болаларимиз ҳам бахтли бўлишади. Биз эса доимо ёнингизда бўламиз, ҳамма нарсани енгиб чиқамиз.\nСевги ва ўзаро тушуниш бўлган уйда эса – ҳамма нарса енгиб чиқилади. Таваллуд айёмингиз билан!», деб ёзади Шаҳноза Мирзиёева.\nОтабек Умаров бугун 37 ёшга тўлган.


Ишга қабул қилишдаги кафолатлар | huquqburch.uz\nИшга қабул қилишдаги кафолатлар\nУшбу мақола журналнинг 2018 йил 5 сонида чоп этилган.\nИшга қабул қилиш меҳнат муносабатларининг бошланишини билдиради. Барча учун умумий асослардан ташқари аёллар ва оилавий вазифаларни бажариш билан машғул шахслар учун меҳнат қонунчилиги ишга қабул қилиш жараёнида ҳам алоҳида кафолат ва имтиёзларни белгилайди.\nМеҳнат муносабатларида ходимларнинг манфаатларини ҳимоя қилиш Ўзбекистон меҳнат қонунчилигининг асосий хусусиятларидан саналади. Меҳнат кодексининг 68-моддасида давлат ижтимоий ҳимояга муҳтож, иш топишда қийналаётган ва меҳнат бозорида тенг шароитларда рақобатлашишга қодир бўлмаган шахсларга, шу жумладан, ўн тўрт ёшга тўлмаган болалари ва ногирон болалари бор ёлғиз ота, ёлғиз оналарга ҳамда кўп болали ота-оналарга; ўрта махсус, касб-ҳунар таълими муассасаларини тамомлаган ёшларга, шунингдек, олий ўқув юртларининг давлат грантлари асосида таълим олган битирувчиларига; Ўзбекистон қуролли кучларидан муддатли ҳарбий хизматдан бўшатилганларга; ногиронларга ва пенсия ёшига яқинлашиб қолган шахсларга; жазони ижро этиш муассасаларидан озод қилинган ёки суд қарорига кўра тиббий йўсиндаги мажбурлов чораларига тортилган шахсларга; одам савдосидан жабрланганларга қўшимча кафолатларни таъминлаши белгиланган. Бу кафолатлар миллий қонунчилигимизнинг инсонпарварлик принципларига мослигини англатади.\nГлобаллашув шароитида яшаётганимизга қарамай одам савдоси масаласи ҳалигача долзарб муаммолардан саналади. Одам савдоси кўпинча меҳнат миграцияси билан боғлиқ бўлади. Билиб-билмай одам савдоси қурбонига айланган аёллар реабилитациясининг бир кўриниши уларни муносиб иш ўринлари билан таъминлашдир. Бироқ Меҳнат кодексининг 68-моддасида назарда тутилган кафолат эзгу мақсадни назарда тутса ҳам, айнан одам савдосидан жабрланганларнинг йўлланма билан ишга юборилишида акс таъсир беради. Чунки ишга жойлашувчи шахс одам савдосидан жабрлангани фактининг иш берувчига маълум бўлишининг ўзиёқ унинг (кўп ҳолларда аёлнинг) «маънавий қиёфаси» ҳақида нотўғри тасаввур шаклланишига олиб келади. Шу боис бизнингча, Меҳнат кодексининг 68-моддасидаги одам савдосидан жабрланганлар тоифасини ижтимоий меҳнат реабилитациясига муҳтожлар деб ўзгартириш лозим.\nМамлакатимизда ишга қабул қилишни ғайриқонуний равишда рад этишга йўл қўйилмайди. Аёллар ва оилавий вазифалар билан машғул шахсларни ишга қабул қилишда уларни камситиш ҳолатлари учраб туради. Кўпинча аёлларнинг ҳомиладорлиги ёки ёш боласи борлиги уларнинг ишга қабул қилинишида «муаммолар»ни юзага келтиради.\nБизнингча, Меҳнат кодексининг 78-моддасига кўра ишга қабул қилишни ғайриқонуний равишда рад этиш деб саналувчи асослар қаторида ҳомиладор аёлларни ва уч ёшга тўлмаган болалари бор аёлларни — тегишинча уларнинг ҳомиладорлиги ёки боласи борлигини важ қилиш ҳолатини алоҳида кўрсатиш лозим (иш берувчи қонунга мувофиқ меҳнат шартномаси тузиши шарт бўлган шахслар таркибида эмас). Чунки мазкур тоифани иш берувчи қонунга мувофиқ меҳнат шартномаси тузиши шарт бўлган шахслар жумласига киритиш ноўрин.\nЖиноят кодексининг 148-моддасида аёлни ҳомиладорлиги ёки ёш болани парвариш қилаётганини била туриб ишга олишдан ғайриқонуний равишда бош тортиш ёки ишдан бўшатиш — меҳнат қилиш ҳуқуқини бузиш деб ҳисобланиб, мазкур қилмиш маъмурий жазо қўлланганидан кейин содир этилса, энг кам ойлик иш ҳақининг йигирма беш бараваригача миқдорда жарима ёки уч йилгача муайян ҳуқуқдан маҳрум қилиш ёхуд уч йилгача ахлоқ тузатиш ишлари билан жазоланиши белгиланган. Маъмурий жавобгарлик тўғрисидаги кодекснинг 49-моддаси «Меҳнат тўғрисидаги қонун ҳужжатларини бузиш» деб номланиб, мансабдор шахс томонидан меҳнат ва меҳнатни муҳофаза қилиш тўғрисидаги қонун ҳужжатларининг бузилиши энг кам иш ҳақининг икки бараваридан беш бараваригача миқдорда жарима солишга сабаб бўлиши белгиланган. Мазкур модда ва меҳнат муносабатларига тааллуқли бошқа моддаларда ҳам аёлни ҳомиладорлиги ёки уч ёшгача боласи борлигини била туриб ишга олишдан ғайриқонуний равишда бош тортиш ёки ишдан бўшатиш алоҳида санаб ўтилмаган. Шу жиҳатдан, назаримизда МЖТКга «Аёлни ҳомиладорлиги ва уч ёшгача фарзанди борлигини била туриб ишга қабул қилишни ғайриқонуний равишда рад этиш ёки ишдан бўшатиш» деб номланган 494-моддани киритиш лозим. Бу аввало МЖТК билан ЖКнинг ўзаро мутаносиблигини таъминласа, бошқа жиҳатдан аёлнинг ҳомиладорлиги ва уч ёшгача фарзанди борлиги учун ишга қабул қилишни ғайриқонуний равишда рад этиш ёки ишдан бўшатишнинг олдини олади.\nМеҳнат кодексининг 78-моддаси 2-қисмида ишга қабул қилиш рад этилганда ходимнинг талаби билан иш берувчи ишга қабул қилишни рад этишнинг сабабини асослаб уч кун ичида ёзма жавоб бериши шартлиги, 224-моддада ҳомиладор аёлни ёки уч ёшга тўлмаган боласи бор аёлни ишга қабул қилиш рад этилган тақдирда, иш берувчи рад этишнинг сабабларини уларга ёзма равишда маълум қилиши (мурожаатга неча кун ичида жавоб бериши лозимлиги белгиланмаган) шартлиги келтирилган.\nАёллар ва оилавий вазифаларни бажариш билан машғул бўлган шахсларни ишга қабул қилиш масаласидаги кафолатларни бошқа давлатларнинг қонунларида ҳам учратиш мумкин.\nМолдова Меҳнат кодексининг 247-моддаси бўйича ҳомиладорлиги ва олти ёшгача фарзанди борлиги сабабли аёлни ишга қабул қилишни рад этиш ёки иш ҳақини камайтириш тақиқланади. Ҳомиладор аёл ёки олти ёшгача фарзанди бор шахсни бошқа сабаблар туфайли ишга қабул қилиш рад этилганда мурожаатчининг ишга қабул қилиш ҳақидаги аризаси корхонада рўйхатга олингандан бошлаб беш кун ичида рад этишнинг сабаби иш берувчи томонидан ёзма асослантирилган ҳолда маълум қилиниши лозим. Ишга қабул қилишни рад этиш устидан судга шикоят қилиниши мумкин.\nҚирғизистон Меҳнат кодексининг 305-моддасида аёлларни ҳомиладорлиги ва фарзанди борлиги важидан ишга қабул қилишни рад этиш тақиқланиши белгиланиб, мазкур кафолатларга амал қилинмаган тақдирда меҳнат қонунчилигига риоя қилинишини текшириш ва назорат қилиш бўйича ваколатли давлат органлари ёки судга мурожаат этилиши мумкинлиги белгиланган.\nБизнингча, Ўзбекистон Меҳнат кодексининг 224-моддасига ҳомиладор аёлни ёки уч ёшга тўлмаган боласи бор аёлни ишга қабул қилиш рад этилганда иш берувчи рад этишнинг сабабини мурожаатчининг ишга қабул қилиш ҳақидаги аризаси рўйхатга олингандан бошлаб беш кун ичида ёзма равишда маълум қилиши шартлиги тўғрисида аниқлик киритилиши лозим. Шундагина амалиётда тушунмовчиликлар бўлмайди ва қонун нормаси конкретлашади.\nБаъзи корхоналарнинг иш берувчилари аёлларни ишга қабул қилишда келгусидаги ижтимоий кафолатлардан қочиб, улардан маълум муддат давомида фарзандли бўлмаслик ҳақида тилхат олаётганини кузатиш мумкин. Бу ҳолат меҳнат қонунчилигини жиддий бузиш ҳисобланади, ёзилган тилхат ҳам ҳеч қандай юридик аҳамиятга эга бўлмайди. Чунки ишга қабул қилишда қонунда белгиланганидан бошқа ҳужжатларни талаб қилиш мумкин эмас ҳамда ҳар қандай ҳолатда ходимнинг аҳволини ёмонлаштирувчи шартлар ҳақиқий ҳисобланмайди.\nМамлакатимизда виждон ва эътиқод эркинлиги кафолатланган. Шу жиҳатдан баъзи аёллар ҳижобда юрадилар. Баъзан иш берувчилар аёлларни ҳижобда юргани туфайли ишга қабул қила олмасликларини очиқ-ойдин айтишади. Бу ҳолатни баъзилар МЖТКнинг 1841-моддасига кўра фуқароларнинг жамоат жойларида ибодат либосларида юриши маъмурий жавобгарлик белгиланиши учун асос бўлиши билан изоҳлайдилар. Бу ҳолат кўпгина тушунмовчиликларни келтириб чиқаради. Шунинг учун қонунда «ибодат либоси» атамасига аниқлик киритилиши лозим.\nМеҳнат кодексининг 225-моддаси аёллар меҳнати қўлланиши тақиқланадиган ишлар ҳақида бўлиб, унга кўра меҳнат шароити ноқулай ишларда, шунингдек, ер ости ишларида аёлларни ишлатиш тақиқланади, ер остидаги баъзи ишлар (жисмоний бўлмаган ишлар ёки санитария ва маиший хизмат кўрсатиш ишлари) бундан мустаснодир. Адлия вазирлиги томонидан 2000 йил 5 январда рўйхатдан ўтказилган «Аёллар меҳнати тўлиқ ёки қисман қўлланиши тақиқланадиган меҳнат шароити ноқулай бўлган ишлар рўйхати» юқоридаги нормани аниқлаштиради. Мазкур чеклов бевосита аёлларнинг репродуктив саломатлигини муҳофаза қилиш мақсадида белгиланган.\nМеҳнат кодексининг 80-моддасида ишга қабул қилишда талаб қилинадиган ҳужжатлар санаб ўтилиши асносида ишга кираётган шахсдан қонунларда кўрсатилмаган ҳужжатларни талаб қилиш тақиқланиши белгиланган.\nҲозир ишга қабул қилинувчилардан кодексда назарда тутилган ҳужжатлардан ташқари солиқ тўловчининг идентификация рақами (СТИР) маълумотномаси ҳамда жамғариб бориладиган пенсия дафтарчаси ҳам талаб этилади. Солиқ кодексининг 78-моддасига кўра СТИР солиқ тўловчи ҳисобга қўйилганда унга бериладиган рақам бўлиб, у бошқа ҳужжатлар қаторида юридик ва жисмоний шахслар томонидан тузиладиган хўжалик, фуқаролик-ҳуқуқий ҳамда меҳнат шартномаларида албатта ёзиб қўйилиши керак. Шу сабабли ишга қабул қилиниш чоғида шахслардан СТИР сўралиши қонун белгилаган талаблар доирасидадир.\n2004 йил 2 декабрда қабул қилинган «Фуқароларнинг жамғариб бориладиган пенсия таъминоти тўғрисида»ги қонуннинг 6-моддасида меҳнат шартномаси асосида ишловчи фуқароларнинг жамғариб бориладиган пенсия тизимида иштирок этиши мажбурийлиги белгиланган. Шу туфайли ишга қабул қилиш пайтида жамғариб бориладиган пенсия дафтарчаси сўралиши ҳам қонунга мувофиқдир.\nМеҳнат кодексининг 84-моддасида ҳомиладор аёллар, уч ёшга тўлмаган боласи бор аёлларга дастлабки синов белгиланмаслиги ёзилган. Лекин бунда шунга эътибор қилиш лозимки, меҳнат қонунчилиги ишга кираётган ҳомиладор аёлга ҳомиладорлиги тўғрисидаги маълумотнома тақдим этишни белгиламайди, яъни ишга қабул қилишда талаб қилинадиган ҳужжатлар ичида ҳомиладорлиги тўғрисида маълумотнома санаб ўтилмаган. Шу туфайли иш берувчи ишга қабул қилинаётган аёлнинг ҳомиладорлигини билмасдан туриб дастлабки синов муддатини белгилаган тақдирда ҳам кейинчалик ҳомиладорлик тўғрисида тиббий маълумотнома тақдим этилганда дастлабки синов ўз-ўзидан муддатидан олдин бекор қилинади.\nИшга қабул қилиш буйруқ чиқариш орқали расмийлаштирилади. Тузилган меҳнат шартномаси буйруққа асос бўлади. Меҳнат кодексининг 82-моддасига кўра ишга қабул қилиш ҳуқуқига эга мансабдор шахс томонидан ёки унинг ижозати билан ходимга ҳақиқатда ишлашга рухсат этилган бўлса, ишга қабул қилиш расмийлаштирилган ёки расмийлаштирилмаганидан қатъи назар, иш бошланган кундан эътиборан меҳнат шартномаси тузилган деб ҳисобланади.\nЮқоридагилардан хулоса қилиб айтиш мумкинки, ишга қабул қилиш жараёни меҳнат муносабатларида муҳим ўрин тутади. Мазкур жараённинг тўғри расмийлаштирилиши келгусидаги меҳнат муносабатлари асосини ташкил этибгина қолмасдан, баъзи ҳолларда юзага келиши мумкин бўлган англашилмовчиликларнинг ҳам олдини олади.


19:12 / 11.01.2017 | Shaxboz | 3001\nАссалому алайкум! Шиялар эътиқодига кўра ҳазрати пайғамбаримиз соллаллоҳу алайҳи васаллам ҳазрати Алини ўзларига давомчи қилиб тайинлаган эканлар. Шундан сўнг “Моида” сурасидаги Исломни мукаммал дин бўлгани ҳақидаги оят нозил бўлган эмиш. Лeкин мeн бу интeрнeтдан ўқиганларимга эмас балки сиз азиз устозлардан олган маълумотларимга ишонаман. Аслида бу оят нозил бўлишидан аввал қандай воқeа содир бўлган? Ҳазрати Алининг халифа бўлишлари сабаблари қандай? Саволим ноўрин бўласа узр!\nВа алайкум ассалом! «Бугунги кунда куфр келтирганлар динингизга зарар етказишдан умид уздилар». Ушбу оят Набий соллаллоҳу алайҳи васалламнинг видолашув ҳажлари пайтида тушган. Бу вақтга келиб, Ислом атрофга ёйилган, мусулмонларнинг шавкати ошган, ҳамма уларга ҳавас ва ҳурмат билан қарайдиган бўлган эди. Пайғамбаримизнинг умрлари охирлашиб, видолашув ҳажини адо этар эдилар. Бу ҳаж Ислом ғалабасининг тантанасига айланиб кетди. Энди кофир-мушрикларнинг, Муҳаммад ва унга эргашган ялангоёқларни ер юзидан йўқотиб юборамиз, дейишга тиллари бормас эди. Аксинча, уларнинг кўплари мусулмонликни қабул қилган ёки қабул қилиш арафасида турар эдилар. Қолганлари эса янги дин равнақига ҳасад билан қараб туришса ҳам, Исломга зарар етказишдан батамом умидлари узилган эди. Ушбу жумлада Аллоҳ таоло мўмин бандаларига мана шу ҳолатнинг хабарини бермоқда ва: «Улардан қўрқманглар, Мендан қўрқинглар», – деб амр қилмоқда. Яъни, «Кофирлар биздан устун келиб қолармикинлар, динимизга зарар етказармикинлар, деб улардан хавфсираб юрманглар. Балки менинг амримга зид ишлар қилишдан қўрқинглар. Сизларга зарар шу туфайли келиши мумкин». «Бугунги кунда сизга динингизни мукаммал қилиб бердим. Сизга неъматимни батамом қилдим». Бу оят Қуръони Каримнинг охирги нозил бўлган оятларидан бири ҳисобланади. Аввал айтилганидек, ояти карима Набий соллаллоҳу алайҳи васалламнинг видолашув ҳажларида нозил бўлган. Ушбу ояти карима нозил бўлганда ҳамма саҳобалар, динимиз мукаммал бўлди, Аллоҳ бизга неъматини батамом қилиб берди, Исломни дин деб, рози бўлди, деб чексиз қувондилар. Аммо ҳассос қалбли инсон, буюк идрок ва ақл соҳиби Умар ибн Хаттоб розияллоҳу анҳу йиғлар эдилар. Бу ҳолни кўрган саҳобалар ташвишга тушдилар ва: – Сенга нима бўлди, эй Умар, нечун йиғламоқдасан? – деб сўрадилар. Шунда Ҳазрати Умар: – Ҳар бир нарса мукаммал бўлганидан сўнг унга нуқсон етиш бошланади. Мен бу оятни Набий соллаллоҳу алайҳи васалламнинг вафотларининг яқинлашганига белги деб билмоқдаман, – дедилар. Бу андиша ҳақиқат бўлиб чиқди: Набий соллаллоҳу алайҳи васаллам шу оят нозил бўлганидан саксон бир кун ўтганидан сўнг бу дунёни тарк этдилар. Диннинг мукаммал қилингани, неъматнинг батамом этиб берилгани ва Исломни дин деб рози бўлингани тўғрисидаги хабар фақат ўша замон мусулмонлари ёки умуман, мусулмонлар учунгина эмас, балки бутун инсоният учун катта хурсандчилик ва башорат эди. Бу улкан шодлик хабари инсоният ўзининг узоқ тарихи давомида саодат излаб қилган ҳаракат ва уринишларига тож кийдириб, гўзал натижа берган эди. Инсониятнинг яратган холиқи Аллоҳ таоло уни аста-секин тарбия қилиб келди. Ҳамма авлодларга Исломни дин қилиб берган бўлса ҳам, ҳар замон ва маконга ўзига хос шариат берди. Биринчи пайғамбар Одам Атога берилган шариат ўша даврдаги содда ҳаётга мос ва ўша вақт воқеълигини ҳисобга олган содда шариат эди. Кейинги даврларда ҳам Аллоҳ таоло худди шу қоида асосида ҳар замоннинг, маконнинг ва жамиятнинг ўзига хос ҳолатларини эътиборга олиб, шариатлар юбориб турди. Табиийки, кейин келган шариат ўзидан аввалгисидан кўра мукаммалроқ бўлар эди. Аввалги пайғамбарлар ўз қавмларигагина юборилар эдилар. Уларнинг пайғамбарликлари, шариатлари маълум муддатга, маълум маконга ва маълум жамият ёки қавмга хос эди. Шу тариқа кўплаб пайғамбарлар, шариатлар юборилди. Ниҳоят, инсоният ўз камолига етган пайтда Аллоҳ таоло пайғамбарларнинг охиргиси бўлмиш Муҳаммад алайҳиссаломга самовий китобларининг сўнггиси Қуръони Каримни нозил қилди ва у орқали жами инсоният учун, ҳар замон ва ҳар маконга салоҳияти бор Ислом шариатини жорий этди. Бу эса инсониятга улуғ шараф эди. Ана шу охирги шариатнинг мукаммал таълими ва татбиқи йигирма уч йил давом этди. Бошланиши Маккаи Мукаррама яқинидаги Ҳиро ғорида бўлган бўлса, давоми Мадинаи Мунаввара ва унинг атрофларида, мукаммал бўлиши видолашув ҳажида – ушбу биз ўрганаётган оятнинг нозил қилиниши биландир. Ва, ниҳоят, Оламларнинг Робби Ўзининг мўмин-мусулмон бандаларига: «Бугунги кунда сизга динингизни мукаммал қилиб бердим», – деб хитоб қилди. Ушбу хитоб ҳалол-ҳаром, баъзи ҳайвонларни шаръий йўл билан сўйиш, ҳалол гўштлар қай ҳолатда ҳаромга айланиши масалаларига оид ояти карима ичида келишининг ўзи эътиборга сазовордир. Бу ҳол дин деган тушунча кенг тушунча эканини, ҳозирги баъзи бир гумроҳларнинг фикрича, ҳар бир одамнинг қалбида сақлаши лозим бўлган ўйи, хаёли ва фикри эмас, балки инсон ҳаётининг барча соҳаларини қамраб олувчи шомил тузум-низом эканини кўрсатади. Дин ўзида эътиқод масалаларини ҳам, шу билан бирга, одоб-ахлоқ, муомала, маънавиятлар, таълим-тарбия, иқтисод, сиёсат, ижтимоий масалалар, ибодатлар, ҳалол-ҳаром ва бошқа муаммоларни ҳам ўз ичига олади. Мазкур барча ишларда шариат ҳукмига амал қилганлар Аллоҳнинг амрига итоат этган бўладилар. Амал қилмаганлар эса Аллоҳнинг амрига исён қилган бўладилар. Чунки мукаммаллиги Аллоҳ таоло томонидан эълон этилган шариатдан бошқа томонга оғиш уни эътироф этмаслик бўлади. Бу эса ўз навбатида куфрга элтади. Кимки Ислом шариатини ҳаётига дастур қилиб олса, илоҳий дастурни, баркамол дастурни олган бўлади. Унинг ақийдаси баркамол бўлади. Маънавий ҳаёти баркамол бўлади. Таълим-тарбияси, одоб-ахлоқи, иқтисоди, ижтимоий ҳаёти, сиёсати, турли алоқалари, тузумлари баркамол бўлади. Икки дунёдаги бахт-саодати баркамол бўлади. Борлиқни яратган қодир Аллоҳ инсонни ҳам шу борлиқ халифаси этиб Ўзи яратган. Ўзи яратган борлиқда Ўзи яратган одам қандай дастурга амал қилиб яшаса, икки дунё саодатига эришишини ҳам Ўзи яхши билади. Буюк яратувчи Аллоҳ мукаммал қилиб қўйган ушбу динга юрмай, бошқа динларни ахтарганлар эса мен Худодан ҳам яхши йўл топувчиман, деб даъво қилган бўлади. «Сизга неъматимни батамом қилдим». Демак, динни мукаммал қилиб беришнинг ўзи улкан ва батамом неъматдир. Исломнинг улуғ неъмат эканини мусулмон бўлганлар билади. Айниқса, аввал турли жоҳилиятлар ва уларнинг тузумларини синаб кўриб, кейин мусулмонликка ўтганлар жуда яхши биладилар. Аллоҳ таоло мўмин бандаларига мукаммал дин қилиб берган Исломнинг батамом неъмат эканини яратган Холиқни инкор этиб юрган худосизларнинг фожиали оқибатларини кўрганда янада ёрқинроқ тушуниб етилади. Бу ҳақиқатни худосизлар дунё халқлари бошига олиб келган битмас-туганмас мусибатларни идрок этганлар яхши биладилар. Аллоҳ таоло бандаларига мукаммал дин қилиб берган Исломнинг улуғ неъмат экани молга, дарахтга, инсоннинг жинсий аъзосига сиғиниб, залолатда юрганларни кўрганда билинади. Бу неъматнинг қадри инсон ақлига ор ҳисобланган турли бузуқ ақийдаларнинг ҳолини кўрганда тушунилади. Мукаммал дин Исломнинг бандаларга улуғ илоҳий неъмат экани ахлоқ-одобдан бехабар, отасини ҳам танимайдиган, дунёдаги ҳеч бир разолатдан қайтмайдиган, безори ва жинояткор авлодлар етишиб чиққанда билинади. Мукаммал дин Исломнинг қадри оилалар бузилиб, эр-хотин, ота-она ва фарзандлар ўртасидан, жамиятдаги кишилар орасидан меҳру оқибат кўтарилиб, одамлар бир-бирларига душманлик руҳида, беҳурматлик руҳида, меҳр-шафқатсизлик руҳида шаклланиб, ижтимоий алоқалари бузилиб бўлган жамиятларнинг ҳолини кўрганда билинади. Мукаммал дин Исломнинг бандаларга улуғ илоҳий неъмат эканини иқтисодий ҳолатлар оғирлашиб, кишилар ўз меҳнати самарасини кўра олмай, давлат ёки мулкдорлардан зулм чекиб, бўла-чақасини боқиш у ёқда турсин, ҳатто қорнини ҳам тўйдира олмай юрганида тушуниб етилади. Шу билан бирга, бир гуруҳ нобакорлар оддий инсонларнинг пешона тери билан топган маблағларини хоҳ давлат номи билан, хоҳ иш одами номи билан турли услублар ила тортиб олиб, айшу ишрат қилиб юрганларини англаб етганлар мукаммал дин – Исломнинг, айнан Муҳаммад Мустафо соллаллоҳу алайҳи васалламнинг шариатларининг илоҳий неъмат эканини тушунадилар. Мукаммал дин – Исломнинг ҳақиқий илоҳий неъмат эканини кучли кучсизни еб, ҳамма ёқда зулм урчиб, инсон ўз жонини, бўлаларини, молу мулкини ва обрў-номусини ҳимоя қила олмай қолган жамиятларни кўрганда тушуниб етилади. Мукаммал дин бўлмиш Исломнинг Аллоҳ таоло томонидан бандаларга улуғ неъмат қилиб берилганини ҳавойи нафсига берилган сиёсатчилар халқларни бир-бирига уруштириб, қонини тўкканлари етмай, бутун дунёни вайрон қилиш хавфи остига олиб келиб қўйганларини ҳақиқий тушуниб етганлар англайдилар. Агар инсоният бу неъматнинг қадрига етганида эди, уни қабул қилиб, ўрганган ва ҳаётига татбиқ этганида эди, дунёда ҳеч қандай муаммо қолмаган бўлар эди. «Ва сизга Исломни дин деб рози бўлдим». Аллоҳ таоло инсониятга амал қилиш учун фақат битта динни – Исломни юборган. Бундан бошқа ҳеч бир динга рози эмас. Шу боисдан ҳам бошқа динлар Унинг даргоҳида қабул эмас. Аллоҳ таолонинг бу хитоби мусулмон бандалари учун улкан шарафдир. Аллоҳ таолонинг катта иноятидир. Шу билан бирга, бу иноят мусулмонлар зиммасига катта масъулият ҳам юклайди. Аввало, мусулмонлар Исломга тўлиқ амал қилишларини, қолаверса, ўзларига насиб этган улуғ неъматни бутун дунё халқларига ҳам тарқатишларини вазифа этиб юклайди. Мукаммал дин – Ислом бандаларга Аллоҳнинг улкан неъмати эканини инсофли ғайримусулмон шахслар ҳам ҳар доим англаб келганлар. Уламоларимиз ўз китобларида ишончли манбалардан ривоят қилишларича, яҳудийлар ҳазрати Умари Одил розияллоҳу анҳунинг ҳузурларига келиб: – Сизларнинг китобингизда бир оят бор, агар шу оят биз яҳудийларга нозил бўлганида эди, ўша оят нозил бўлган кунни ўзимизга байрам қилиб олар эдик, – деган эканлар. Ҳазрати Умар розияллоҳу анҳу: – Қайси оятни айтмоқчисизлар? – деб сўрабдилар. Яҳудийлар: – «Бугунги кунда Мен сизга динингизни мукаммал қилиб бердим» оятини, – дейишибди. Шунда Ҳазрати Умар розияллоҳу анҳу: – Биз у кунни бир эмас, икки байрам қилганмиз: ҳам жума – ҳафталик байрам, ҳам қурбон ийди – йиллик байрам, – деган эканлар. Мазкур улкан ҳақиқат баён қилингач, оятда яна аввалги мавзуга қайтилади: «Кимки гуноҳга мойил бўлмаган ҳолида қаттиқ очликда мажбур бўлиб қолса, албатта, Аллоҳ ўта мағфиратлидир, ўта раҳмлидир». Бу услуб ҳам Қуръони Каримнинг ўзига хос илоҳий услубидир. Қаранг, ҳалол-ҳаром масаласини баён қилиш жараёнида, орада қисқа иборалар орқали бир олам маънони ўзида мужассам этувчи ҳақиқатлар ифодаланмоқда. Юқоридаги ҳукмларда айрим ҳолатлардаги гўштларнинг ҳаром экани таъкидланган эди. Охирги жумлада эса истисно тариқасида музтарлик (заруратлик) ҳолатида ҳукм нима бўлиши ўргатилмоқда. Яъни, дейлик, инсон очликдан музтар бўлди – қийин ҳолга тушиб қолди, егани овқати йўқ, фақат ҳаром қилинган гўштлар бор, холос. Булар ҳаром, деб улардан истеъмол қилмаса, ҳалок бўлади. Нима қилиш керак? Мана шундай ҳолда, гуноҳга мойил бўлмаган ҳолда, яъни ўзини ҳалокатдан сақлаб қоладиган миқдорда ўша ҳаром нарсадан истеъмол қилса бўлади. Ночорликдан қилинган бу иш учун Аллоҳ уни иқоб қилмайди. Зотан, Аллоҳ мағфиратли ва раҳмли Зотдир. (“Моида” сураси 3-оят “Тафсири Ҳилол” китобидан). Валлоҳу аълам!


Адвокатларнинг 2 та мутахассислиги таклиф этилмоқда, махсус реестрга киритилганлар юридик маслаҳат беришига рухсат бермоқчилар | NORMA.UZ\nАдвокатларнинг 2 та мутахассислиги таклиф этилмоқда, махсус реестрга киритилганлар юридик маслаҳат беришига рухсат бермоқчилар\nҚҲТБТ порталида Президентнинг 12.05.2018 йилдаги «Адвокатура институти самарадорлигини тубдан ошириш ва адвокатларнинг мустақиллигини кенгайтириш чора-тадбирлари тўғрисида»ги ПФ–5441-сон Фармонини амалга оширишга йўналтирилган Вазирлар Маҳкамасининг қарори лойиҳаси эълон қилинган.\nЭслатиб ўтамиз, Фармонда назарда тутилганидек, фаолият юритаётган адвокатлар ва янгидан адвокат мақомини олган шахслар Адвокатлар палатаси томонидан Адлия вазирлиги билан биргаликда белгиланган ҳар бир танланган мутахассислик бўйича алоҳида лицензия асосида юридик ёрдам кўрсатадилар. Шарҳи – бу ерда.\nЛойиҳани ишлаб чиқувчи – Адлия вазирлиги қуйидаги мутахассислик турлари назарда тутилишини таклиф этмоқда:\n1) фуқаролик ва иқтисодий суд ишларини юритиш;\n2) маъмурий ва жиноий суд ишларини юритиш.\nБунда фақат фуқаролик, иқтисодий, маъмурий ва жиноий ишлар бўйича иш юритишда малакали юридик ёрдам кўрсатиш учун мутахассисликлар талаб этилади.\nЛойиҳага доир таклифлар:\nа) маъмурий ишлар ва маъмурий ҳуқуқбузарликлар тўғрисидаги ишлар – турли тоифадаги ишлар. Лойиҳада бу инобатга олинмаган.\nЎзбекистон қонунчилиги ривожланиши тарихида маъмурий ишлар (давлат органлари ва уларнинг мансабдор шахсларининг қарорлари ёки хатти-ҳаракатлари устидан шикоятлар бўйича ишлар) фуқаролик ва иқтисодий (хўжалик) ишларига яқинроқ бўлган. Маъмурий суд ишларини юритиш тўғрисидаги кодекс қабул қилиниши билан маъмурий ишлар улардан ажратилди. Айни пайтда маъмурий ишларнинг салмоқли улуши тадбиркорлик субъектларининг манфаатлари билан боғлиқ. Юриспруденция назариясида ушбу муносабатлар – хусусий ва оммавий ҳуқуқ кесишган нуқта бўлиб, бу ерда хўжалик ҳуқуқи фани юзага келади.\nВа аксинча, жиноий ишлар билан маъмурий ҳуқуқбузарликлар тўғрисидаги ишлар кўп жиҳатдан ўхшаш. Маъмурий ишларни жиноий ишлар билан битта мутахассисликка киритиш ноўрин.\nШу сабабли мутахассисликларни қуйидаги тарзда қайта кўриб чиқиш мақсадга мувофиқ:\n1) фуқаролик, иқтисодий ва маъмурий суд ишларини юритиш;\n2) жиноий ишлар ва маъмурий ҳуқуқбузарликлар тўғрисидаги ишлар бўйича иш юритиш.\nб) «юридик ёрдам» атамаси адвокатлик фаолиятининг камида 5 та турини қамраб олади («Адвокатура тўғрисида»ги Қонуннинг 5-моддасига қаранг). Улар сирасига, шу жумладан қуйидагилар киради:\nҳуқуқий масалалар бўйича маслаҳатлар ва тушунтиришлар, қонун ҳужжатлари юзасидан оғзаки ва ёзма маълумотномалар бериш;\nҳуқуқий хусусиятдаги аризалар, шикоятлар ва бошқа ҳужжатларни тузиш.\nКўп ҳолларда ушбу ҳаракатларни амалга ошириш чоғида ҳали муайян иш қўзғатилмаган бўлади. Шу сабабли таклиф этилаётган норма амалиётда турлича талқин қилиниши мумкин бўлиб, аниқлаштиришни талаб этади. Мутахассисликка қараб фақат вакилликни чеклаш мақсадга мувофиқ кўринади.\nПрезидентнинг 12.05.2018 йилдаги ПФ–5441-сон Фармонида тижорат ташкилотлари юридик маслаҳат хизматларини лицензия олмасдан амалга ошириши мумкинлиги ҳам назарда тутилган.\nЛойиҳада юридик маслаҳатчилар ташкилотлари қуйидаги хизматлар рўйхатини кўрсатишига рухсат берилиши режалаштирилмоқда:\nмижозга ҳуқуқий масалалар бўйича маслаҳат бериш;\nюридик шахсларни рўйхатдан ўтказиш, қайта ташкил этиш, тугатишда, хорижий компаниялар ва ташкилотлар ваколатхоналарини аккредитациялашда, лицензиялар, сертификатлар ва бошқа рухсат берувчи ҳужжатларни олишда қонун ҳужжатларида белгиланган тартибда ёрдам бериш;\nбизнесга юридик жиҳатдан ҳамроўлик қилиш (хизмат кўрсатиш), шу жумладан ташкилот фаолиятидаги жорий масалалар бўйича маслаҳат бериш;\nташкилий масалалар ва корпоратив бошқарув масалалари бўйича ташкилотнинг турли ички ҳужжатларини ишлаб чиқиш;\nшартномалар, контрактлар, битимлар лойиҳаларини, шунингдек аризалар, шикоятлар ва ҳуқуқий тусдаги бошқа ҳужжатларни тузиш ва экспертиза қилиш;\nюридик масалалар муҳокама қилинадиган музокараларни ўтказишда жисмоний ва юридик шахсларнинг вакили бўлиш;\nнорматив ҳужжатларни тўплаш ва тизимлаштириш, юридик масалалар бўйича маълумотномалар тузиш;\nҳуқуқ соҳасида илмий-тадқиқот фаолияти;\nқонун ҳужжатларида тақиқланмаган бошқа юридик маслаҳат хизматлари.\nБунда, ишлаб чиқувчиларнинг фикрича, тижорат ташкилотлари юридик маслаҳат хизматларини кўрсатишига лицензияларнинг бекор қилиниши ушбу соҳадаги рухсат берувчи тартиб-таомиллар тўлиқ бекор қилинишини англатмайди. Лицензиялаш ўрнига бундай ташкилотлар бир қатор шартларга риоя этганда уларни махсус реестрга киритиш таклиф этилмоқда. Ташкилот реестрга киритилиб, бу ҳақда билдиришнома олгандан кейин юридик маслаҳат хизматларини кўрсатиш ваколатларига эга бўлади.\nТижорат ташкилотлари томонидан юридик маслаҳат хизматларини кўрсатиш тўғрисидаги низом ва Юридик маслаҳат хизматларини кўрсатадиган тижорат ташкилотлари реестрини юритиш тартиби тўғрисидаги низом лойиҳаларида реестрга киритиш учун бир нечта шарт қайд этилган:\nа) тадбиркорлик субъекти сифатида давлат рўйхатидан ўтиш (АЖдан ташқари ҳар қандай ташкилий-ҳуқуқий шаклга рухсат берилади);\nб) штатида камида 2 та юридик маслаҳатчи бўлиши. Бунда:\nюридик маслаҳатчиларнинг 50%и Ўзбекистон фуқаролари бўлиши керак;\nюридик маслаҳатчиларнинг барчаси юридик мутахассислик бўйича камида 2 йиллик иш стажига эга бўлиши керак;\nЎзбекистон қонунчилиги бўйича маслаҳат берувчи юридик маслаҳатчилар мамлакатимиз олий таълим муассасаси томонидан берилган олий юридик маълумот тўғрисидаги дипломга ёки хорижда таълим олганлиги тўғрисидаги ҳужжатни нострификациялаш (эквивалентлигини қайд этиш) ҳақида гувоҳномага эга бўлишлари керак.\nТашкилот қонунбузарликларга йўл қўйганлиги сабабли реестрдан чиқарилса, юридик маслаҳат хизматлари кўрсатиш ҳуқуқидан маҳрум бўлади.\nЛойиҳага доир таклиф: Президентнинг 12.05.2018 йилдаги ПФ–5441-сон Фармонида юридик маслаҳат хизматларини кўрсатадиган ташкилотлар реестрини яратиш ва юритиш назарда тутилмаган. Шу сабабли тадбиркорлик фаолияти соҳасида амалда янги рухсат берувчи тартиб-таомилни жорий этиш зарурати шубҳа уйғотади. Амалиётда бошқа хизматлар кўрсатиш қоидаларига риоя этилиши бундай механизмларсиз ҳам муваффақиятли назорат қилинмоқда.\nБундан ташқари, «юридик маслаҳатчи» ва «юрисконсульт» атамалари бир-бирига жуда ўхшаш. Шу сабабли юридик маслаҳат хизматларини кўрсатувчи шахсларни белгилаш учун бошқа атама ишлаб чиқиш мақсадга мувофиқ кўринади.\nАдвокатура ислоҳоти: 1 сентябрдан нималар режалаштирилмоқда\nАдвокатни суд орқали лицензиядан маҳрум қилиш механизми\nАдвокатларга нисбатан интизомий иш қандай юритилади\nАдвокат лицензиясини олиш учун муомалага лаёқатлилигингизни тасдиқланг\nАдвокат сўровини кўриб чиқиш муддатлари тасдиқланди


25 феврал 2020, Тошкент вақти: 18:15\nҚозоғистон ҳукуматини ижтимоий муаммоларниҳал қилиш¸ фуқаролар ҳақ-ҳуқуқлари ва эркинликларини ҳурмат қилишга чақириб келган Агадил¸ ўлимига қадар бир неча марта маъмурий жавобгарликка тортилган 2019 йили 60 кундан кўпроқ вақтни қамоқда ўтказган.\nИккинчи жаҳон урушига кўнгилли аскар бўлиб кетган Язов¸ СССР ҳарбий академиясини тугатганидан сўнг¸ совет иттифоқининг Куба ва Чехославакиядаги ҳарбий амалиëтларида қатнашган.\nПентагон ўтган ойда Эрон Ироқдаги ҳарбий базаларга қилган ҳужум туфайли жароҳат олган АҚШ аскарлари сонини оширди.\nХусусан, АҚШ ҳарбийлари 7-8 январь кунлари Эрон Ироқдаги АҚШ ҳарбийларига ракета билан қилган ҳужумда умумий ҳисобда 110 нафар АҚШ аскари бош мияси чайқалганини маълум қилди.\nБошида президент Дональд Трамп ҳужумларда бирорта ҳам америкалик зиён кўрмади, дея таъкидлаган эди.\nЭрон расмийлари «Айн ал-Асад» ҳамда «Ҳарир» ҳаво базаларига ракета билан қилинган ҳужум Ислом инқилоби муҳофазаси корпуси генерали Қосим Сулаймоний АҚШ томонидан ўлдирилганига жавобан амалга оширилганини билдирган.\nЭрон Ислом инқилоби муҳофазаси корпуси таркибидаги «Қудс» махсус бўлинмаси қўмондони бўлган Сулаймоний 3 январь куни Бағдодда АҚШ дрон ҳужуми оқибатида ҳалок бўлган эди.\nПентагон ҳужумда жароҳат олганларнинг барчаси енгил бош чайқалишига йўлиққанини, уларнинг 77 нафари хизматга қайтганини билдирди.\nАҚШ ҳарбийлари сўзларига кўра, 35 аскар қўшимча кўриклар учун Германияга юборилган, уларнинг 25 нафари Германиядан АҚШга олиб кетилган.


ТУРОНБАНКДАН ТЕЗКОР ВА ҚУЛАЙ ХИЗМАТЛАР - «Туронбанк» АТБ\nТУРОНБАНКДАН ТЕЗКОР ВА ҚУЛАЙ ХИЗМАТЛАР\nЯнгиланган сана: 30 Июл 2019, 12:04\n«Туронбанк» акциядорлик тижорат банки бугунги кунда 20 филиали ва 39 та мини-банки орқали мамлакатимизнинг барча ҳудудларида юридик ва жисмоний шахсларга кенг кўламли хизматлар кўрсатиб келмоқда.\nМижозларга тезкор ва қулай хизматлар кўламини кенгайтириш, энг аввало, банк жозибадорлиги ва унга бўлган ишончни оширишга олиб келади. Бу борада «Туронбанк» АТБ чакана хизматлар бозорининг энг жадал ривожланаётган сегменти, яъни пластик карточкалар оммабоплигини ошириш мақсадида, мижозларга турли ечимлардаги карталарни таклиф этади.\nЖумладан, «Туронбанк» АТБ 2019 йил бошидан NFC (контактсиз алоқа) тизимида ишловчи “Mastercard” халқаро пластик карталарини тўлақонли эмиссия қилишни бошлади. Шу турдаги карталарга “MyTuron” мобил иловаси орқали чекланмаган миқдорда хорижий валюта сотиб олиш имконияти мавжуд. Бундан ташқари, «Туронбанк» АТБнинг барча терминаллари ҳамда 24/7 режимида ишловчи банкоматлари орқали нақд хорижий валютани ечиб олиш имконияти яратилган.\nШу билан бирга, “Mastercard” карталарининг кенг имкониятларини етказиб бериш мақсадида, “Mastercard Europe S.A.” компанияси билан ҳамкорликда акциялар ташкиллаштирилиб келинмоқда. Мазкур акциялар доирасида 7000 га яқин мижозларга бепул Mastercard карталари очиб берилди ҳамда 90 дан зиёд мижозларга ҳар хил турдаги махсус совғалар тақдим этилди. Ҳозирда асосий совға Нексия III енгил автомобили ўз эгасини кутмоқда. Келажакда “Mastercard Europe S.A.” компанияси билан ҳамкорликда кўплаб шу турдаги акциялар ўтказиш режалаштирилган.\nШунингдек, «Туронбанк» АТБ “Visa Classic”, “Visa Gold”, корпоратив мижозлар учун “Visa Business” карталари ҳамда миллий валютадаги “Humo” ва “UzCard” карталарини ҳам мижозларга таклиф этади.\nАвтор: кўрсатилмаган / Манба: davletovuz / Кўришлар: 401\n12 Август 2020, 11:40 (GMT+5)


Британия ИИВга мусулмон раҳбар тайинлади\nКелиб чиқиши Покистонлик муҳожирлардан бўлган Сожид Жовид Буюк Британиянинг янги ички ишлар вазири этиб тайинланди. Бу ҳақда Sky Newsга таяниб Yenicag.ru хабар бермоқда.\nСожид Жовид «Chase Manhattan» ва «Deutsche Bank» банкларида ишлаган. 2016 йилдан бери эса мамлакатнинг Жамоалар ва маҳаллий ўзини ўзи бошқариш органлари ишлари бўйича вазирлиги раҳбари сифатида ишлаб келаётганди.\nДунёдаги энг катта соябон (+Видео)\nМаккаи мукаррама, Байтуллоҳнинг тавоф саҳни устидан дунёдаги энг катта соябон ўрнатилиши ҳақида хабарингиз борми? Бу соябон устида ишлар аллақачон бошлаб юборилган. Соябон 45 метр баландликда бўлиб, умумий оғирлиги 600 тоннани ташкил қилади ва 2400 метр майдонни соя билан қоплайди. Вазият тақозосига қараб соябонни очиб ёпилади.\nPublished in Илм-фан\nСаудия қўшинлари ҳарбий машқларда қатнашиши учун Туркияга борди\nСаудия Арабистони қуролли кучларига қарашли қисмлар “EFES 2018″ номли ҳарбий қўшма машқларда иштирок этиш учун Туркиянинг Измир шаҳрига борди.\nБирмингем: Масжидга автомобилда бостириб кирган икки шахс ҳибсга олинди\nБирмингем шаҳридаги масжидга автомобилни ҳайдаб бостириб кирган икки шахс полиция ходимлари томонидан қўлга олинди.\nМуборак Рамазон ойида БААда иш соатлари қисқаради\nБирлашган Араб Амирликларида (БАА) бюджет ташкилотларининг ишчи ва хизматчилари муборак Рамазон ойида қисқартирилган иш соати тартибида ишлаши эълон қилинди.\n“Европа 1”: Тарихда ИШИД каби бой террорчи гуруҳ бўлмаган\nФранция пойтахти Парижда 70дан ортиқ давлатнинг 500дан зиёд мутахассиси учрашиб ИШИД ва Ал-Қоида каби террорчи гуруҳларнинг молиявий таъминот манбаларини аниқлаб уларни қирқиш масаласини муҳокама қилдилар.\nФутбол: Туркия Германияни енгиб “Евро 2024” га мезбон бўлмоқчи\nТуркия 2024 йилда ўтказиладиган футбол бўйича Европа чемпионатига мезбон бўлиш истаги билдирилган аризасини УЕФА га топширди.\nПетербургда Visit Chechnya маркази очилади\nРоссиянинг Санкт-Петербург шаҳрида “Чечняга хуш келибсиз” маркази очилади. Бу ерда барча хоҳловчилар Чечня ва унинг пойтахти ҳамда республиканиннг тарихий обидалари ва диққатга сазовор маданий тадбирлари тўғрисида маълумот олишлари мумкин. Мазкур марказнинг очилишидан кўзланган асосий мақсад Чечня республикасининг сайёҳлик салоҳиятини ошириш ва минтақага чет эллик туристларни жалб қилишдир.\nГолландиядаги 13 та кўчага фаластинлик қиз номи берилди\nГолландиянинг Гаага, Роттердам, Амстердам, Грюнинген, Леуварден, Грийпскерк, Ассен, Лейден, Хемстед, Тилбург, Влаардинг, Маарсен ва Неймеген шаҳарларидаги кўчалар фаластинлик 17 яшар фаол Аҳд Тамимий номи билан аталадиган бўлди. Эслатиб ўтамиз, Исроил аскарини урганлиги учун 8 ой муддатга қамоқ жазосига маҳкум этилган Тамимий хоним, ўзига номаҳрам эркакнинг қўли тегмаслиги учун ҳарбийларга қаршилик кўрсатган.


БМТ Лотин Америкасида коронавирус сабабли “очарчилик пандемияси” бошланиши мумкинлигидан огоҳлантирди\nБМТнинг Жаҳон озиқ-овқат дастурида коронавирус билан боғлиқ инқироз Лотин Америкасида очарчиликка олиб келмаслиги учун халқаро ҳамжамият тезроқ ҳаракат қилишга чорланди. Бу ҳақда The Guardian нашри хабар берди.\n“Биз у ердаги соғлиқни сақлаш соҳасидаги ҳолатдан хавотирдамиз. Афсуски, озиқ-овқат хавфсизлиги билан боғлиқ вазият борасидаги ҳам янгиликлар яхшимас. Биз у ерда очарчилик пандемияси олдини олишимиз учун тезроқ ҳаракат қилмоғимиз лозим”, деб айтган Жаҳон озиқ-овқат дастурининг Лотин Америкаси ва Кариб ҳавзасидаги бўлими бошлиғи Мигел Баррето.\nТашкилотнинг баҳолашича, Жанубий ва Марказий Америкада ҳамда Кариб ҳавзаси давлатларида коронавирус инқирози ва у сабабли киритилган чекловлар озиқ-овқат етишмовчилигига олиб келиши, бундан 40 млнга яқин одам жабр чекиши мумкин.\nМаълумотларга кўра, ушбу минтақанинг 11 та давлатида йил бошида 3,4 млн киши озиқ-овқат етишмовчилигига тўқнаш келган, ярим йил ўтиб эса уларнинг сони 14 млнни ташкил қилмоқда.\nАввалроқ ЖССТда айни вақтда коронавирус билан боғлиқ энг хавотирли вазият Лотин ва Марказий Америка давлатларида вужудга келаётгани, чунки у ерда касалланганлар сони ортаётгани ва етарли миқдорда тестлар ўтказилмаётгани айтилган.\nЛатвияга учаётган канадалик ҳарбийлар коронавирус тарқалиши хавфи сабабли ортга қайтарилди\nАрманистон ҳукумати коронавирус сабабли фавқулодда ҳолат режимини тўртинчи бор узайтирмоқчи\nТожикистонда коронавирус тарқатганлар 10 йилгача қамалиши мумкин


Жуда таъсирли! Хабибнинг мураббийи Яратганга илтижо қилди / Olamsport.com\n22 май 10:23\nЖуда таъсирли! Хабибнинг мураббийи Яратганга илтижо қилди\nТеглар : UFCХабибМендес\nЕнгил вазнда UFC чемпиони Хабиб Нурмагомедовнинг мураббийи Хавьер Мендес Инстаграм саҳифасида жуда ҳам таъсирли хабар қолдирди.\nМендес кома ҳолатида қолаётан Хабибнинг отаси Абдулманап Нурмагомедовнинг тузалиб кетишини сўраб, Яратганга илтижо қилган. Мана бир неча кундирки, 57 ёшли Нурмагомедов оғир аҳволда Москвадаги клиникаларнинг бирида бўлиб турибди.\n"Эй Парвардигор, сендан ўтиниб сўрайман, дўстимни соғ-саломат уйига қайтар. У буюк ота ва инсон. Унинг бу ҳаётда ҳали якунига етказмаган буюк ишлари бор. Абдулманап отаси, яқинлари, дўстлари, шогирдлари ва ҳамюртларига ёрдам беришда давом этиши керак. Ҳаммаси Сенинг қўлингда ва измингда! Фақат Сен олишинг ва қайтариб беришга қодирсан! Ёлвориб сўрайман, Абдулманап Нурмагомедовни кўпроқ биз билан қолишига ёрдам бер!", - дея "Инстаграме"да хабар қолдирган Мендес.


Фарзандларимиз Ойдин Солиҳ каби бўлсинлар, амин! « Ўзбекистон Халқ Ҳаракати\nФарзандларимиз Ойдин Солиҳ каби бўлсинлар, амин!\n23 November 2014 - 22:03\nАллоҳим, ўз раҳматингга олгин! Замонамизнинг намунали аёли эдилар.\nЭй, Роббим, Ойдин опамиз Сен истагандек ҳаёт кечириб ўтганига биз гувоҳмиз.\n17/11/2014 – 09:17\nМуҳаммад Солиҳ ака, Аллоҳ таоло аҳли аёлингизни раҳмат қилсин!\nҚабрларини жаннат боғчаларига айлантириб, охиратларини обод қилсин.\nХурсанд бўлаверинг, аёлингиз садақаи жория, яъни, юриб турувчи яхшиликда кетди. Чунки, аёлингиздан қолган асарлар мусулмон умматга мўлжалланган асарлар ҳисобланади.\nТабиийки, мўъмин одам бирор фойдали асар ўқиса, у асар ўқувчини қалбини жаранглатса ёки ўқигани керакли чораларга ҳаракатлантирса, беиҳтиёр, асар муаллифини эсга олади ва муаллифни дуои хайрлар қилади.\nҲаёт нақадар ҳикматли, чунки рақибингиз бутун бошли оиласи тириклигидаёқ оламга мосуво бўлди…\nАҳли оилангиз эса ҳаётда тақводор,тиришқоқ бўлиб ёруғ юз билан яшади, мана ўтиб кетгандан кейин ҳам одамлар орасида азиза бўлаётир…\nБу ҳам сизга берилган бахтлардан бири.\nТушкунликларни енгиб Аллоҳ таолодан тақво қилиб, истиғфорни кўп айтиб хаётни келган жойидан давом эттиринг.\n14/11/2014 – 18:30\nСолиҳжоннинг завжаи муҳтарамаси Ойдин Солиҳ хотирасига “Дуо ўрнида” ёзган юқоридаги сатрларини ўқиш жуда оғир.\nКамина бундан 2 йил муқаддам набирамнинг тузалмас касаллиги – бош мия саратони хусусида Ойдинхон билан суҳбатлашган эдим. Лекин менинг мурожаатим энди кеч эди. Шундай бўлса-да, Ойдинхон (ёшим у кишиникидан анча катта) менда илтифот ила катта бир умидворлик ҳиссини қўзғаган эди.\nДарҳақиқат, Ойдин Солиҳ расмий тиббиётни ўз қарашлари билан алғов-далғов қилолган жасур олима эди. “Ҳақиқий тиббиёт” китоби билан тириклигидаёқ ўзига ҳайкал қуриб кетди.\nШу айрилиқ кунларида зўр ирода соҳиби Муҳаммад Солиҳга яна ҳам кучли ирода ва сабр тилайман.\nМарҳуманинг руҳ покига Яратганнинг раҳмати ёғилсин!\nОлим ва журналист


Бир ўйин тарихи. Гейнрихнинг иккита голи камлик қилган, камбэк охирига етмаган ўйин. Ўзбекистон – Жанубий Корея 2:3 / CHAMPIONAT.asia\nБир ўйин тарихи. Гейнрихнинг иккита голи камлик қилган, камбэк охирига етмаган ўйин. Ўзбекистон – Жанубий Корея 2:3\nТеглар : Ўзбекистон МТЖОсиё Кубоги 2011Александр Гейнрих\nЭсингизда бўлса ўшанда бизда ортга учинчи ўрин билан қайтиш учун ягона имконият қолганди. Жанубий Корея таслим этилса бўлди эди. Лекин, биринчи бўлимнинг ўзида вакилларимиз ўз дарвозаларидан учта тўп олиб чиққан, иккинчи бўлимда кичик ирода кўрсатган ҳолда кореяликлар дарвозасига иккита гол урганди. Лекин, ўшанда комбэк қилишга оз қолган термамиз футболчиларидан омад юз ўгирганди. Демак, бугун бир ўйин тарихи орқали ушбу учрашув ҳақида қисқача фикрлашамиз. Чунки роппа-роса 11 йил аввал мана шу тўқнашув гувоҳига айланган эдик.\nБиринчи тайм охирида ҳамюртларимиз орадаги фарқни қисқартиришга муваффақ бўлишади. Яъни биз таъкидлаб ўтган Олим Навкаров турнирдаги илк фойдали ҳаракатни амалга оширди. Жарима майдончаси ичида Навкаров йиқитилгач, ҳакам бизнинг фойдамизга пенальти ишлади. 11 метрлик нуқтага яқинлашган Гейнрих "Паненка" услубида гол уради. Бироқ, рефери Абдул Малик Башир голни инобатга олмайди. Иккинчи бор тўпни тепган Гейнрих адашмайди ва термамизнинг беллашувдаги биринчи тўпини киритади. Кайфият ўйинчиси бўлган Саша жамоадошларига бироз бўлсада умидни қайтарганди, дея оламиз. 53-дақиқада қанотдан ошириб берилган тўпни жарима майдончасида қабул қилиб олган Гейнрих бир ўзи бир нечта рақиб футболчисини алдаб ўтиб таблодаги ҳисобни 2:3 кўринишига келтиради.


Душанбеда бунақасини асло кутишмаган экан! » Ўзбекистон янгиликлари – Zamin.uz\nДушанбеда бунақасини асло кутишмаган экан!\n22 апрель 2017, 07:13\n«Биз пойтахтимизда ўтказилаётган ўзбек маҳсулотлари кўргазмасига бордик ва барчасини ўз кўзимиз билан кўрдик. Шунингдек, ўзимиз нимага қараб интилишимиз лозимлигини ҳам тушуниб етдик», — деб ёзади Тожикистоннинг Asia-Plus медиа гуруҳи мухбирлари ўз сайти news.tj’да.\nДушанбе шаҳрида сўнгги 25 йил ичида илк бор Ўзбекистонда ишлаб чиқарилган маҳсулотларнинг кўргазма-ярмаркаси ташкил этилди. Мамлакатимиздаги кўпчилик учун бу жуда кутилмаган ҳол бўлди: одамларимиз тўсатдан энг яқин қўшнимиз мустақиллик йилларида нималарга эришганидан воқиф бўлишди. Кўришди ва оҳ тортиб юборишди...\nКўргазмага саноатнинг турли жабҳалари — машинасозлик, енгил саноат, фармацевтика, озиқ-овқат, текстил ва бошқаларига доир 160 ишлаб чиқарувчилар ўз маҳсулотларини кўргазмага келтиришган.\nБарча маҳсулотлар чекланган миқдорда олиб кирилган — ўзбек ишбилармонлари ўз экспонатларини сотишни эмас, Тожикистонда бизнес-ҳамкорлар топишни мақсад қилишган эди.\nКўргазманинг очилиш маросими бошланишидан аввал «Пойтахт-90» мажмуаси олди одамларга тўлиб кетди. Кўргазмага ҳаттоки мамлакатнинг бошқа ҳудудларидан ҳам одамлар келишган экан.\n- Кўргазма ҳақида эшитиб, кечанинг ўзида Қумсангирдан ўғлимнинг пойтахтдаги уйига меҳмонга келдим, — дейди Муродилло бобо. – Фермер хўжалигимиз бор, фарзандларим билан бирга ишлаймиз. Мен қўшниларимизнинг қишлоқ хўжалик техникасига қизиқаяпман.\n- Нархлар кутганимдан арзонроқ бўлиб чиқади — 4,5 минг доллар атрофида, — дейди Маҳмадулло.\n…Кўргазма очилишидан бир соат аввал санъат усталари иштирокида концерт уюштирилди, карнай-сурнай садолари остида кимлардир рақсга ҳам тушиб кетди. Мана шундай байрамона муҳитда Душанбе ўзбекистонлик меҳмонларни кутиб олди.\nТомоша қилишга арзигулик нарса кўп эди\nКўргазмани очар экан, Тожикистон Республикаси инвестициялар ва давлат мулклари қўмитаси раиси Файзиддин Қаҳҳорзода ўтган йилда Тожикистон ва Ўзбекистон ўртасидаги маҳсулот айланмаси 2015 йилга нисбатан 5,7 мартага ошиб, қарийб 70 миллион долларга етганини айтиб ўтди.\nТожик-ўзбек муносабатларининг янги босқичи ҳақида Ўзбекистоннинг Тожикистондаги элчиси Шоқосим Шоисломов ҳам гапириб ўтди: «Биз илк бор бундай катта десант — 400 дан ортиқ киши билан Тожикистонга келиб, мустақиллик йилларида яратишга эришган нарсаларимизни кўрсатмоқдамиз», — деди у. Дипломатнинг қайд этишича, ўзбек ишбилармонлари Ўзбекистонда ишлаб чиқарилаётган маҳсулотларнинг кичик бир қисмини келтиришган. «Биз жаҳонда ишлаб чиқарилаётган ҳар қандай нарсани ўзимизда ҳаттоки яхшироқ сифатда ишлаб чиқара олишимизга амин бўласизлар», — дея қўшимча қилди у яна.\nҲақиқатдан ҳам, бу ерда томоша, ҳавас ва ҳасад қилишга арзигулик нарсалар бисёр эди.\n«Пойтахт-90» мажмуасида «Made in Uzbekistan» ёрлиқли 1500 дан ортиқ маҳсулотлар кўргазмага қўйилган экан. Аниқланишича, мустақиллик йилларида қўшниларимиз ўз кучлари билан ўнлаб моделдаги замонавий телевизорлар, смартфонлар, совутгичлар, газ плиталари, автомобиллар, автобуслар, тракторлар, пахта териш комбайнлари ишлаб чиқаришни ўзлаштиришибди! Анъанавий косибчилик, енгил, текстил, озиқ-овқат, парфюмерия, фармацевтика саноати маҳсулотларини санаб ўтиришга ҳам ҳожат йўқ. Буларнинг барчаси юқори сифат ва арзон нархларда тақдим этилмоқда.\nЎзбекистон маҳсулотлари Россия, Украина, Грузия, Озарбойжон, Қозоғистон ва бошқа давлатларда кенг тарқалгани бежиз эмас экан. Энди навбат бизга ҳам етганга ўхшайди. Ташкилотчиларнинг сўзларига кўра, кўплаб тожик ишбилармонлари ўзбекистонлик ишлаб чиқарувчилар билан ҳамкорлик битими имзолашга хоҳиш билдиришган.\nСўз — кўргазма қатнашчиларига\nАдҳамжон Исомов, «Ўзбекнефтгаз» миллий ҳолдинг компаниясининг ташқи иқтисодий алоқалар ва инвестицияларни жалб қилиш бошқармаси бош мутахассиси:\n- Биз икки кундан бери кўргазмада қатнашаяпмиз, юқори даражадаги ташкилотчилик ва халқнинг чинакам қизиқишини алоҳида қайд этишим керак. Бизнинг «Ўзбекнефтгаз» компаниямиз — нефть маҳсулотлари ва газ ишлаб чиқаради. Биз геологик қидирув, қазиб олиш ва қудуқларни қазиш билан шуғулланишдан тортиб, истеъмолчини тайёр ёқилғи билан таъминлаш билан шуғулланамиз. Одамлар келиб, биз ишлаб чиқараётган маҳсулотларга қизиқишларини намойиш этишмоқда ва жуда ёқимли. Ҳозирча биз умумий маълумотлар, контактлар тўплаяпмиз, бозорингизни ўрганаяпмиз. Тожикистон бозорининг салоҳияти нафақат бизнинг компаниямиз, бугун бу ерда иштирок этаётган Ўзбекистоннинг барча фирма ва ташкилотлари учун жуда юқори эканлигини жуда яхши биламиз.\nЗафар Нуриддинов, Jurabek Laboratories Ltd компанияси экспорт бўйича менежери:\n- Компаниямизга 15 йил бўлган. Биз юқори сифатли, хавфсиз медикаментлар ишлаб чиқарамиз. Сўнгги марта Тожикистонда 10 йил аввал бўлганмиз. Муносабатларимиз ёмонлашганлиги сабабли бу бозорни тарк этиш жуда қайғули бўлган. Энди эса биз қайтмоқдамиз ва бу бизнинг илк кўргазмамиз. Ўзимиз билан 100 дан ортиқ маҳсулот турини келтирганмиз. Ўзбекистон бозорида биз инфузион линиялар ва ампула препаратлари ишлаб чиқариш ҳажми бўйича етакчи ҳисобланамиз. Биз кўргазмада иштирок этаёганимиздан хурсандмиз, у жуда дабдабали, жуда кўплаб компаниялар қатнашмоқда. Биз аллақачон Тожикистоннинг йирик улгуржи фармацевтика компаниялари раҳбарлари билан учрашишга улгурдик, уларнинг барчаси биз билан ҳамкорлик қилиш учун тайёр. Умид қиламанки, бу узоқ муддатли ҳамкорлик бўлади.\nМиршод Ҳалимов, DeLuxe Fabric (Бухоро) фирмаси директори:\n- Биз Бухоро ва Урганчдан маҳсулотлар олиб келдик. Фабрикамизнинг бош корпуси Бухорода жойлашган, у ерда маҳсулот ишлаб чиқарилиб, «Урганч-Бахмал» корхонасида бўялади. Тикув цехи ҳам ўша ерда жойлашган. Душанбега ассрортиментимизнинг 500 дан зиёд турини олиб келдик: улар чойшаблар, рўмоллар ва ҳоказолардан иборат. Биз тожик ишбилармонлари билан узоқ ҳамкорлик қилишимизга ишонамиз. Улгуржи савдогарлар билан шартномалар имзолашни истаймиз. Бизга маҳсулотларимизни шу ерда сотадиган ҳамкорлар керак. Биз музокаралар олиб бормоқдамиз, бироқ божхона йиғимлари ва солиқлар борасида кичик муаммолар чиқаяпти. Умид қиламизки, ҳар икки давлат раҳбарияти бунга эътибор қаратиб, бизнес юритишни янада енгил қилишади. Келажакда биргаликда ишлаб чиқариш ҳақида ўйлаб кўриш ҳам мумкин.\nБотир Умаров, Artel компаниясининг экспортни ривожлантириш ва ташқи иқтисодий фаолият бўйича менежери:\n- Бу менинг Душанбега иккинчи хизмат сафарим. Илк марта бу ерга ўтган йили келган эдим. Бугунги кўргазма мени чуқур таажжубга солди, маҳсулотларимизга тожик халқининг бу қадар қизиқишини кутмаган эдим. Аниқланишича, Тожикистонда кўпчилик аллақачон маҳсулотларимиздан фойдаланар экан. Биз бундан фахрланамиз, албатта. Бизнинг компаниямиз сифатли маиший техникалар — совутгичлар, кир ювиш машиналари, печлар, телевизорлар ишлаб чиқаради. Ўзбекистон бўйлаб 25 та заводимиз бор.\nБиз аллақачон Хўжанд ва Душанбеда икки дилер билан шартнома имзолаб бўлдик. Биз учун тожик бозори қизиқарли, биз бу ердаги иштирокимизни кенгайтирмоқчимиз.\nНафиса Рахимова, душанбелик тадбиркор:\n- Менинг дўконим бор ва Ўзбекистондан матолар етказиб берувчини изламоқдаман. Маҳсулотлар жуда сифатли. Эрим асли самарқандлик. Агар виза режими юмшатилса, биз жон деб шу шаҳарга борган бўлар эдик. Бугунги кўргазма биз бир биримизни қанчалик соғинганимизни кўрсатиб берди! Қизим ҳам кўргазмада иштирок этмоқда, ўзи ишлайдиган фирма номидан ўзбек бизнесменлари билан музокара олиб бормоқда. Бугун мен учун унутилмас байрам!\nКўргазмадан кейинги ўйлар\nДушанбеликларда кўргазмага ташриф бир бирига зид ҳиссиётлар қолдирди, кўпчилик учун у ҳақиқий сюрприз бўлди. Бир томондан одамлар ўзбек маҳсулотларининг сифатидан ҳайратга тушишди, қўшниларнинг мустақиллик йилларида қўлга киритган шундай ютуқларидан хурсанд бўлишди. Иккинчи томондан, кўргазмага ташриф одамларда ўзимизнинг иқтисодий моделимиз бўйича табиий саволларни вужудга келтирди. Шу йиллар ичида биз саноатни ривожлантириш бўйича қандай ютуқларга эришдик? Бугун жаҳон бозорида рақобатбардош бўлган қандай маҳсулотни экспорт қила оламиз?\nТушунарли, бизда фуқаролар уруши юз берган, халқ хўжалигини тиклашга узоқ йиллар кетган, бу омилларнинг барчаси тараққиётимиз суръатларига ўз таъсирини ўтказмай қолмаган. Лекин урушдан сўнг 20 йил ўтди-ку, шу йиллар ичида нималар қилдик? Нималарга эришдик? Қўшниларимизнинг тажрибасидан қандай хулоса чиқаришимиз мумкин?\nУмид қиламизки, бундай саволларни нафақат оддий душанбеликлар, балки мамлакатимизнинг иқтисодий ривожланиши учун масъул бўлганлар ҳам ўзларига бериб кўришади.\nЯнгиликлар » Технология » Душанбеда бунақасини асло кутишмаган экан!\n15:42 Хитойнинг ZTE корпорацияси кўз билан бошқариладиган смартфонни ишлаб чиқди\n16:02 Beeline абонентлари компаниянинг қўшимча хизматлри ва янгиликларидан Beeline Start иловаси орқали бохабар бўлишлари мумкин\n13:16 Beeline Start янги мобил иловасини Google Play‘дан юклаб олош мумкин


Соболевнинг истиқболи, АПЛда муваффақиятли тўп тепган «Навбаҳор» устози ва бошқалар ҳақида / CHAMPIONAT.asia\nСоболевнинг истиқболи, АПЛда муваффақиятли тўп тепган «Навбаҳор» устози ва бошқалар ҳақида\n11 окт 2019 12:02\nТеглар : Роман ПавлюченкоАндрей Аршавин РоссияДмитрий ХаринАлексей СмертинАндрей КанчельскисАлександр Соболев\nРус футболчиларининг маҳаллий клублардаги илиқ жойларини бўшатиб, еврофутбол уфқини забт этиш мақсадида кучли биринчиликларга йўл олишлари масаласи сўнгги йилларда рус футболида энг кўп муҳокамаларга сабаб бўлаётган кундалик масалалардан бирига айланди.\nАммо бу ерда русларнинг «Кўҳна Қитъа»да ўйнаш иштиёқида ёнмаётгани эмас, балки, у ерда Россиялик футболчиларга бўлган талабнинг мавжуд эмаслиги алоҳида аҳамият касб этади. Русларнинг Европага қилган сўнгги «Буюк кўчишлари» Гус Хиддинк бошчилигидаги терма жамоанинг ЕВРО-2008 мусобақасидаги муваффақиятли иштирокидан кейин амалга оширилганди. Россия мезбонлигидаги мундиалнинг чорак финалига чиқилгач, ўша «кўчиш»ларнинг янги тўлқини рўй берадигандек кўринганди. Бироқ, аслида, фақат Александр Головин «Монако»га кўчиб ўтди, холос. Устига-устак, мазкур трансферга нисбатан «муваффақиятли», деган сифатни ишлатолмаймиз. Чунки «монегасклар» қаторасига иккинчи йилдирки, мусобақа жадвалининг қуйи қисмида аутсайдерлар билан «ёқалашиб юрибди».\nБугунги кунда РПЛ тўпурарлиги учун ҳамюртимиз Элдор Шомуродов билан жиддий кураш олиб бораётган «Крилья Советов» клуби ҳужумчиси Александр Соболевга «Туманли Албион» грандларидан қизиқиш билдирилаётгани ҳақида миш-мишлар юрибди. Эмишки, «Крилья Советов»нинг «Сочи»га қарши учрашувини «Арсенал» (Тула эмас, Лондон клуби) скаутлари кузатган. Эслатиб ўтамиз, ўша баҳсда Соболевнинг дубли жамоасига ғалаба келтирганди. Мавсум аввалида эса 22 ёшли ҳужумчининг «МЮ»нинг трансфер нишонига тушиб қолгани ҳақида хабарлар тарқалганди. Дарҳақиқат, ҳужумчи бу мавсум РПЛда ажойиб ўйин намойиш этмоқда. У нафақат гол уради, бу ишни моҳирона бажаришдан ташқари, жамоадошларига имконият яратиб беришда ҳам муваффақиятли ўйнамоқда. У РПЛнинг 12 та ўйинида 10 та гол ургани ҳолда тўпурарлар жадвалида Шомуродов билан биргаликда қўшҳокимлик қилмоқда. Ҳамюртимизнинг ҳам Манчестер шаҳрига йўл олиши мумкинлиги ҳақидаги хабарлар борлигини инобатга олсак, улар ўртасидаги кураш мавсум сўнгида «авжига чиқса» керак. Зеро, ҳозир «қизил иблислар»га ҳам шу икковидан бири етишмаётган бўлса, не ажаб!\nЭнди, мавсум якунида амалга ошиши мумкин бўлган тахминларни бир четга суриб, АПЛда муваффақиятли фаолият олиб боришни уддалай олган кам сонли рус футболчилари ҳақида сўз юритамиз.\nАндрей Канчельскис (МЮ/ «Эвертон» / МС / «Саутгемптон» — 1991-2003).\nСўзни бизнинг камтарона футболимизга ҳам бегона бўлмаган Андрей Канчельскисдан бошласак. Андрей Антанасович рус футболининг инглиз диёри томон йўл олган илк учирмаси ҳисобланади. У Англиянинг 4 клубида фаолият юритган ҳисобланади. Канчельскиснинг асосий ютуқлари «Манчестер Ю.» номи билан бевосита боғлиқ. Сер Алекс Фергюсоннинг афсонавий жамоасида бир неча йил давомида ўнг қанот ярим ҳимоясининг алмаштириб бўлмас вакили бўлган Андрей 1991/95 йилларда жамоа билан 5 та кубок ютди. Шу жумладан, икки карра мамлакат чемпиони бўлди. Қизил либосда ўтказган 123 ўйинида 47 марта гол урди. Бу ярим ҳимоячи учун ажойиб натижа ҳисобланади. Шу тариқа у ўз номини «қизил иблислар»нинг муҳташам тарихига ёздириб қўйишни уддалади.\nКейинги манзил – «Эвертон». Макур клуб шарафини 60 учрашувда ҳимоя қилган футболчи рақибларини 22 марта ранжитишни уддалаган. Андрей «Эвертон» тарихига киришни ҳам уддалаган. У «Энфилд»да ўтказиладиган дербиларда «Ливерпуль»ни ўз дубли билан ранжитган клуб тарихидаги ягона ўйинчи ҳисобланади.\n«Эвертон»дан кейин, яна АПЛнинг икки клубида тўп сурди. Аммо фаолиятининг сўнгги йилларини ўтказаётган футболчи бир нечтадан ўйинга тушиш билан кифояланган. Рус футболида ўз ўрнига эга бўла олган Андрей Канчельскис бугунги кунда Наманганнинг «Навбаҳор» клубига устозлик қилаётганидан хабарингиз бор.\nАндрей Аршавин («Арсенал» 2009-2013).\nЭнди бошқа бир Андрей ҳақида гаплашимиз. Ажабланарлиси шундаки, Аршавинни ҳам «Ливерпуль» мухлислари яхши эслаб қолишган. Улар Аршавин номини эштишлари билан бир сесканиб қўядилар. Албатта, «Энфилд»да покер қайд этиш бахти ҳар кимга ҳам насиб қилавермайди. Арсеналга ўтиш Аршавин учун трамплин вазифасини ўтаган ва футболчи янги даражага кўтарилиб, терма жамоа учун ҳам анча фойда келтирганди. Андрей Аршавин «тўпчилар» сафида 31 та гол уриб, 38 голга ҳаммуаллифлик қилди. Бунинг учун унга 144 ўйин кифоя бўлди. Лондондаги сўнгги мавсумида етарли ўйин амалиётига эга бўлмагач, «Зенит»га қайтишга қарор қилди. Футболчилик фаолиятини эда 2018 йилда якунлади. Унинг сўнгги жамоаси Қозоғистоннинг «Қайрат» жамоаси бўлди.\nРоман Павлюченко («Тоттенхэм» — 2008-2012).\nПавлюченконинг Англиядаги фаолияти унчалик муваффақиятли бўлмасада, у АПЛдаги энг муваффақиятли руслардан бирига айлана олди. Москванинг «Спартак» клуби сафидаги қатор ажойиб мавсумлар ва Евро-2008даги муваффақиятли иштирокидан сўнг, Роман Лондоннинг «Тоттенхем» клуби сафига бориб қўшилди. Ҳужумчи «шпорлар» сафига зудлик билан мослашиб кетолмади, аксар ҳолларда ўйинни заҳира ўриндиғида бошларди. Аммо кубок ўйинларида Роман клубнинг асосий ўйинчисига айлана олди. АПЛ доирасидаги ўйинларда заҳирадан майдонга тушган вақтида ҳам жамоага доимий равишда фойда келтира оларди. Шу туфайли ҳам унга «уйқудаги гигант» лақаби берилган (голландиялик мутахассис Гус Хиддинк томонидан). Англияда ўтказган 4 мавсумида стабил равишда гол уришни уддалаётганди (111 ўйин, 44 гол – шундан 21 таси АПЛ доирасида киритилган). Аммо охирги мавсумида бор-йўғи 4 та гол киритишни уддалаган ҳужумчи 2012 йилда Москванинг «Локомотив» клуби таркибига бориб қўшилди.\nДмитрий Харин («Челси» — 1992-1997).\nТўқсонинчи йилларда рус дарвозабонлари Европани эгаллашди. Аммо улар орасида Дмитрий Харин ажралиб туради. Чунки у АПЛ тарихидаги ягона рус дарвозабони ҳисобланади. Ўзгача соч турмаги соҳиби фақат АПЛда ўйнабгина қолмай, кўп йиллар мобайнида «аристократлар»нинг асосий дарвозабони вазифасини ҳам бажарди. «Челси» таркибида 100дан ортиқ учрашувда майдонга тушган дарвозабон Англия кубоги, Кубок эгалари Кубоги ва Европа суперкубогида зафар қучди. Лондондан Шотландиянинг «Селтик» клуби сафига ўтган Дмитрий 2004 йилда бутсаларини михга илди ва мураббийлик фаолиятини бошлади.\nАлексей Смертин («Челси» / «Портсмут» / «Чарльтон» / «Фулхэм» — 2003-2008).\nАгар Аршавин ва Павлюченко Евро-2008 мусобақасидан кейин АПЛга йўл олган бўлишса, бу пайтда Смертин АПЛдан кетиб улгурганди. Унинг Англиядаги фаолиятини муваффақиятли, деб аташ мушкул. Аммо бошланиши жуда истиқболли эди. 2003 йилда «аристократлар» томонидан харид қилиниб, дарҳол «Портсмут» клубига ижарага берилди. Алексей у ерда шартсиз асосий таркиб футболчисига айланди. Камтарона жамоанинг мусобақа жадвали экваторидан ўрин эгаллашида улкан ҳисса қўшди ва «Челси»га қайтди. Кейинги мавсумни «аристократлар» сафида ўтказиб чемпионликни тантана қилди. Аммо Смертин асосий таркибда деярли кўринмади. Бунга сабаб жамода унинг муқобили вазифасини Клод Макелеле ўтаётгани эди. Футболчи кейинг икки мавсумни «Фулхем» сафида ўтказди. У АПЛда жами 82 ўйин ўтказди ва 2 бор рақиблар дарвозасини ишғол қилди.


Андижонда яна қўзғолон « O'zbekiston ERK Demokratik Partiyasi\nАндижонда яна қўзғолон\nБугун Андижонда икки мингга яқин киши кўчаларни тўлдирди, улар 2011 йил бузиб юборилган уйлари эвазига товон (компенсация) талаб қилмоқдалар, – қўзғолон ўрни ўраб олинган, шаҳарга ички қўшинлар тортилган\n23 July 2012 - 13:32\nБугун Андижонда икки мингга яқин киши кўчаларни тўлдирди, улар 2011 йил бузиб юборилган уйлари эвазига товон (компенсация) талаб қилмоқдалар, – қўзғолон ўрни ўраб олинган, шаҳарга ички қўшинлар тортилган, дея хабар беради Узньюс.нет.\nАндижондаги алданган уй-жой эгаларининг сўнгги икки ҳафта ичида бу иккинчи қўзғолонидир.\nНамойишлар шаҳарнинг Куйган-ёр районида бўлмоқда. Икки мингга яқин одам вилоят касалхонаси ва яшил кўприкни боғловчи трассани тўлдириб юборган.\nНамойишчилар уй-жойсиз бундай яшаш жонига тегганини айтмоқдалар. Уйларини бузиб юборгач, ҳокимият уларнинг бир қисмини пахтачилик институти ётоқхонасига, бир парчасини бир коллеж ётоқхонасига жойлаштирган, қолганлар эса қариндош-уруғларига боришган.\nАндижон вилояти ҳокими Аҳмаджон Усмонов намойишчилар билан учрашган, ва ҳар бир уй учун 50 млн. сўм (қора бозор курсига кўра 17 500 доллар) тўланишини айтган.\nНамойишчилар ҳоким сўзларини қувончсиз қабул қилганлар, ва ҳокимлар яна алдаб кетишини тахмин этмоқдалар.


Posted on March 12, 2013 by Jahongir Muhammad\n27.Танқид танинга ёқмас\nЎзбекистон мустақиллиги эълон қилинганда уни биринчи бўлиб Туркия жумҳурияти таниганди. Бунга жавобан Ўзбекистон Президенти 1991 йилнинг 16 – 19 декабрида биринчи расмий зиёратини Анқарага қилди.\nЎшанда Туркия ва Ўзбекистон ўртасида алоқа, транспорт, иқтисод, савдо-саноат ҳамкорлиги шартномалари имзоланди. Айни пайтда икки жумҳурият ўртасида маданият, таълим ва технология ҳамкорлиги хусусида протокол имзоланди.\nШундан буён икки мамлакат муносабатлари гоҳ юксалиб, гоҳ дебсиниб, гоҳида эса орқага чекиниш билан давом этмоқда.\nРамзий ўхшатиш қиладиган бўлсак, Ўзбекистон – Туркия муносабатларини йилнинг тўрт фаслига ўхшатиш мумкин. Муносабатлар осмонида гоҳида қуёш, гоҳида булут кўриниб тураркан. Туркия томони Ўзбекистоннинг барча инжиқликларига дош бериб келди. Чунки яқинда мустақиллигига эришган қон-қардоши билан жиққамушт бўлишни истамасди.\nШу сабабдан Ўзбекистон баъзан турк ширкатлари фаолиятини тўхтатиб қўяркан, баъзан эса етти-саккиз ойлаб уларнинг ҳисобларини музлатар, муҳрларкан Анқара товушини чиқармади.\nБухорода турклар томонидан иншо этилган нефтни қайта ишлаш заводи очилишига боришни истаган Давлат вазири, асли ўзбек бўлган Аҳад Андижон истагига рад жавобини олди.\nМаълумки, бунгача Каримов Туркияда ислом фундаменталистлари таъсирига тушди, дея икки минг нафар талабани ортга чақирди. Исломий йўналишдаги бойларнинг фабрикалари чиқарган маҳсулотларига Ўзбекистон эшиклари ёпиб қўйилди.\nЎша кезда барча турк жумҳуриятларидан ўн минг талаба Туркияда таҳсил олаётганди. Ўзбекистон, Озарбайжон ва Қозоғистон ёзги таътилдан сўнг талабаларнинг аксариятини ўқишга юбормадилар. Ҳозир эса Ўзбекистондан Туркияда беш юзнинг атрофида талаба ўқийди ва улар таътил учун мамлакатга борганлар. Уларнинг келажаги ҳақида бир нарса дейиш қийин.\nТанқид танинга ёқмас экан. Икки мамлакат муносабатларининг ҳам танқиддан таноби тортилди. Ўзбекистон Президенти 1992 йилдаги зиёрати давомида Истанбулда бу ерда яшаётган ўзбеклар билан учрашди. Ўшанда Туркистон жамиятининг раиси бўлган профессор Аҳад Андижон “Ўзбекистон диктатура томон бораётгани ва бу ёмон оқибатларга олиб келиши мумкин”лиги ҳақида гапирди. Бир йилдан кейин Ўзбекистонга отланган Аҳад Андижонни Тошкент қабул қилмади.\nБугун ҳам Ўзбекистон ҳукумати Турк жумҳуриятлари масалалари билан шуғулланаётган давлат вазири, Туркистон жонкуяри Аҳад Андижонни ўзбек мухолифатини қўллаб қувватламоқда деб билади. Бир пайтлар шундай бўлган. Ватандошларини қўллаб, ўйлаб гапирган. Лекин бугун Аҳад Андижон катта сиёсатчи, давлат арбоби. Бир мамлакатнинг йирик вакили.\nЎтмишдаги бир танқид ва бугунги шубҳа билан Аҳад Андижоннинг Ўзбекистонга бориши муаммога айланган бўлса, ҳали сиёсатни ўрганишимизга жуда кўп вақт керак.\nКеча ака-укасини ўлдирган рақиблар бугун тинчлик столи атрофида ўтираётган ва сулҳ учун имзо отаётган шу даврда бир неча йил олдинги танқид учун икки мамлакат муносабатларини пайсалга солиб қўйиш ташвишли ҳолдир.\nЯқинда Аҳад Андижон Бокуда мамлакат президенти билан музокаралар олиб борди. Ўзбекистон ҳам ўзбек вазирга йўл очиши ва у билан музокара олиб бориши шарт.\nИкки томонлама муносабатларда қуёш ботиши, булут босиши у ёқда турсин, қор, ёмғир ёғиши ҳам табиий ҳол.\nЛекин бу нарсалар халқнинг, мамлакатнинг келажагига таъсир қилмаслиги керак. Сиёсатчи ва дипломат бўлишнинг асосий шарти ҳам ана шунда.\nЖаҳонгир Маматов, “Озодлик”, сентябр, 1997 йил.\n« Долзарб мавзулар Бошқа дунё »